Diari Oficial de la Generalitat Valenciana


Sumari del DOGV 5292, del 30-06-2006 (2006/7661)

ORDE de 20 de juny de 2006, del conseller d'Empresa, Universitat i Ciència, per la qual es convoquen diferents tipus de beques i ajudes per al foment de la investigació científica i el desenvolupament tecnològic a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5292

Data del DOGV
:   30-06-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7661


Data del document
:   20-06-2006

Organisme emissor
:   Conselleria d'Empresa, Universitat i Ciència

Tipus de document
:   Ordre

Correcció d'errades

Anàlisi jurídica

 Descriptors 

:   * centre d'investigació
    * investigació científica
    * universitat
    * suport econòmic
    * assignació per estudis
    * personal d'investigació
    * projecte d'investigació

ORDE de 20 de juny de 2006, del conseller d'Empresa, Universitat i Ciència, per la qual es convoquen diferents tipus de beques i ajudes per al foment de la investigació científica i el desenvolupament tecnològic a la Comunitat Valenciana. [2006/7661]  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic, establix el marc normatiu en què s'ha de desenvolupar l'actuació de la Generalitat en esta matèria i les finalitats essencials que han de perseguir estes activitats de foment i coordinació, incloent-hi, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.  
D'acord amb allò que s'ha disposat en la dita llei, el Programa 542.50 Investigació i Transferència Tecnològica, que s'inclou en els pressupostos de la Generalitat Valenciana per a cada exercici, establix i dota un sistema d'ajudes a la investigació que té entre els seus objectius bàsics incrementar els recursos humans del sistema valencià de I+D+i facilitar la formació, el perfeccionament, la intercomunicació del personal investigador i la difusió de la investigació, la millora del nivell d'excel·lència i l'enfortiment de la capacitat competitiva del sistema valencià de I+D+i.  
Així mateix, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat Valenciana, el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat, establixen la utilització de mitjans telemàtics en les actuacions administratives i la regulen, i contemplen expressament les ajudes que es convoquen en esta orde com a procediments i tràmits susceptibles de la tramitació a través del Registre Telemàtic de la Generalitat.  
Per tot això, fent ús de les atribucions que em conferixen l'article 35 de la Llei de Govern Valencià i el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència,  
ORDENE  
Article 1  
Es convoquen les beques i ajudes que a continuació es relacionen, i s'aproven les bases per les quals ha de regir-se la concessió, que s'inclouen com annexos de la present orde:  
1) Normes generals de procediment d'aplicació a tots els annexos de la present orde (annex I)  
2) Beques i ajudes per a la formació de personal investigador de caràcter predoctoral (annex II)  
3) Beques per a estades de becaris i contractats predoctorals en centres d'investigació fora de la Comunitat Valenciana (annex III)  
4) Renovació de les beques postdoctorals d'excel·lència per a estades en centres estrangers (annex IV)  
5) Beques per a la formació de personal tècnic de suport a la investigació (annex V)  
6) Renovació de les ajudes per a la formació de personal tècnic de suport a la investigació (annex VI)  
7) Beques per a estades en centres d'investigació fora de la Comunitat Valenciana, dirigides a professors i investigadors de les universitats i centres d'investigació (annex VII)  
8) Ajudes per a estades d'investigadors invitats en universitats i altres centres d'investigació radicats a la Comunitat Valenciana (annex VIII)  
9) Ajudes per a donar suport a la contractació de doctors per les entitats amb finalitat investigadora (annex IX)  
10) Ajudes per a la difusió de congressos i jornades de caràcter científic, tecnològic, humanístic o artístic (annex X)  
11) Ajudes per a la realització de projectes de I+D+i per a equips d'investigació emergents o de recent creació (annex XI)  
12) Ajudes per a la realització d'accions especials de I+D+i (annex XII)  
13) Ajudes complementàries per a projectes de I+D+i (annex XIII)  
14) Ajudes per a l'adquisició, renovació o millora d'infraestructures per a grups d'investigació (annex XIV)  
15) Relació de perfils corresponents a beques per a la formació de personal tècnic de suport a la investigació (annex XV)  
Article 2. Finançament de la convocatòria  
Esta convocatòria arreplega accions a desenvolupar durant l'any 2007. Les concessions estaran condicionades a l'existència de crèdit adequat i suficient per a això en els pressupostos de la Generalitat Valenciana per a l'any 2007. La convocatòria es finançarà a càrrec de les línies T4015000 la T5591000 del Programa Pressupostari 542.50 Investigació i Transferència Tecnològica, de la Conselleria d'Empresa, Universitat i Ciència.  
En compliment del que preveu l'article 47.11 del Text Refós de la Llei d'Hisenda Pública, i d'acord amb el que establisca la Llei de Pressupostos de la Generalitat per a l'any 2007, per orde de la Conselleria d'Empresa, Universitat i Ciència es donarà publicitat a l'import global màxim destinat a la concessió de les ajudes que preveu la present disposició.  
El pagament anticipat serà possible si la Llei de Pressupostos de la Generalitat per a l'any 2007 així ho establix.  
DISPOSICIONS FINALS  
Primera  
Es faculta el director general d'Investigació i Transferència Tecnològica per a dictar les resolucions necessàries per a l'aplicació, desenvolupament i interpretació de la present orde, i es delega en ell la competència per a resoldre la concessió o denegació de les ajudes a què es referix esta convocatòria, l'autorització i disposició del crèdit, i la formulació de propostes de pagament d'estes, i la resta d'actes de gestió comptable per a l'execució de la resolució.  
Segona  
La present orde entrarà en vigor l'endemà de la seua publicació en el Diari Oficial de la Generalitat.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Empresa, Universitat i Ciència en el termini d'un mes comptador des de l'endemà de la publicació de la present orde en el Diari Oficial de la Generalitat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present orde en el Diari Oficial de la Generalitat.  
València, 20 de juny de 2006  
El conseller d'Empresa, Universitat i Ciència,  
JUSTO NIETO NIETO  
ANNEX I  
Normes generals de procediment d'aplicació a tots els annexos de la present orde  
1. Objecte i àmbit de la convocatòria  
L'objecte de la present convocatòria és regular el procediment de concessió, en règim de publicitat, objectivitat i concurrència competitiva, dels diferents tipus de beques i ajudes que s'especifiquen en els annexos corresponents.  
2. Sol·licituds   
1. Els models d'impresos normalitzats (sol·licituds i la resta de documentació) estan disponibles en la següent adreça d'Internet: http://www.gva.es/industria/invest/invest\_c.Htm  
2. Les sol·licituds s'adeqüen als models normalitzats i s'omplen utilitzant els mitjans telemàtics facilitats pels servidors d'informació de la Conselleria d'Empresa, Universitat i Ciència. Els sol·licitants que no utilitzen la firma electrònica avançada han d'imprimir les pàgines preceptives resultants de l'ús de mitjans telemàtics i han de presentar-les, una vegada emplenades amb les corresponents firmes originals en qualsevol dels llocs que preveu la Llei 30/1992, de 26 de novembre, modificada per la Llei 4/99 de Règim Jurídic de les Administracions Públiques i Procediment Administratiu Comú.  
3. La presentació de la sol·licitud ha de comportar l'autorització a l'òrgan gestor per a demanar els certificats que emeten l'Agència Estatal d'Administració Tributària, la Tresoreria General de la Seguretat Social i la Conselleria d'Economia, Hisenda i Ocupació que acrediten el compliment pel sol·licitant de les seues obligacions tributàries i també amb la Seguretat Social, en els termes establits en l'Orde de 30 de maig de 1996. Estan exonerades d'esta obligació les beques o ajudes d'esta convocatòria destinades expressament a finançar estudis, quan es perceben directament per les persones individuals beneficiàries.  
4. La sol·licitud s'acompanyarà amb l'alta, referida a l'exercici corrent, o l'últim rebut de l'impost sobre activitats econòmiques, completat amb una declaració responsable que no ha sigut donat de baixa en la matrícula del citat impost. Quan el sol·licitant estiga exempt d'este, acreditarà esta circumstància per mitjà de declaració responsable.   
5. Els sol·licitants que resulten beneficiaris en les corresponents resolucions, una vegada dictades d'estes, en aquells casos en què siga necessari, han de presentar la fitxa de manteniment de tercers amb les dades de domiciliació bancària,   
6. En el cas d'entitats privades, llevat que la documentació ja es trobe en poder de l'administració actuant, l'imprés de sol·licitud ha d'acompanyar-se amb la còpia dels estatuts o documentació acreditativa de la constitució de l'entitat sol·licitant, i còpia del document acreditatiu de la representació legal de la persona que dóna conformitat a la sol·licitud en nom de l'entitat sol·licitant, així com de la fotocòpia del seu DNI (en el cas de no utilitzar la via de presentació telemàtica amb firma electrònica avançada)  
7. Només s'admet una sol·licitud per persona o investigador principal (en el cas que la beneficiària siga una entitat o persona jurídica) sol·licitant per a cada una de les ajudes i beques establides en els annexos de la present orde, llevat que en elles s'hi especifique altra cosa.  
3. Termini de presentació  
El termini de presentació de sol·licituds és d'un mes a partir del dia següent de la publicació d'esta orde en el Diari Oficial de la Generalitat, llevat que s'establisca un termini distint en l'annex corresponent.  
4. Instrucció del procediment  
1. L'òrgan encarregat de la instrucció del procediment és la Direcció General d'Investigació i Transferència Tecnològica que, d'ofici, ha acordar totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució.  
2. Si la documentació aportada és incompleta o presenta errors esmenables ha de requerir-se, per mitjà d'anunci en el servidor d'informació de la Conselleria d'Empresa, Universitat i Ciència (http://www.Gva.es/indústria/invest/invest\_c.htm) i en el tauler d'anuncis de la Conselleria d'Empresa, Universitat i Ciència (c/ Colom, 66 de València) les entitats o persones sol·licitants perquè, en el termini de 10 dies esmene la falta o acompanye els documents preceptius, amb advertència que si no ho fa, es tindrà per desistit de la seua sol·licitud, d'acord amb el que establix l'article 71 de la LRJAE i amb els efectes previstos en l'article 42.1 de l'esmentada llei. Addicionalment, també podrà comunicar-se la dita incidència per correu electrònic.   
3. L'avaluació i selecció de les sol·licituds ha de realitzar-se tenint en compte exclusivament la documentació aportada en la sol·licitud, per la qual cosa es prescindirà del tràmit d'audiència, de conformitat amb allò que s'ha disposat en a l'article 84 de la Llei 30/1992, de 26 de novembre.  
4. Les ajudes i beques objecte de regulació en esta orde no establiran cap vinculació, laboral o administrativa, entre els beneficiaris i la Generalitat Valenciana.  
5. Avaluació  
Quan la naturalesa de les ajudes ho requerisca, la Direcció General d'Investigació i Transferència Tecnològica pot demanar l'assessorament de l'Agència Nacional d'Avaluació i Prospectiva (ANEP) i/o d'experts designats pel director general d'Investigació i Transferència Tecnològica.  
D'acord amb l'article 47.6 del text refós de la Llei d'Hisenda Pública de la Generalitat Valenciana un òrgan col·legiat compost per un número imparell de membres no inferior a tres, designats pel director general d'Investigació i Transferència Tecnològica, elevarà al director general d'Investigació i Transferència Tecnològica la corresponent proposta de resolució, en el termini màxim de quinze dies des de la seua constitució.  
6. Selecció i resolució  
1. En les convocatòries previstes en els annexos X, XI, XII, XIII I XIV s'aplicarà el que disposa l'article 27 de la Llei 38/2003, General de Subvencions: quan l'import de la proposta de resolució provisional siga inferior a la que figura en la sol·licitud presentada, s'instarà el beneficiari a reformular la seua sol·licitud per a ajustar els compromisos i condicions a la subvenció atorgable. La reformulació haurà de realitzar-se en el termini màxim de deu dies des de la notificació de la proposta de resolució provisional. Si el beneficiari no realitza la reformulació en el termini assenyalat, es tindrà per desistit de la seua sol·licitud de subvenció.  
2. Vista la proposta formulada per l'òrgan col·legiat previst en la base 5, la concessió o denegació de les ajudes s'acordarà per resolució del director general d'Investigació i Transferència Tecnològica, per delegació del conseller d'Empresa, Universitat i Ciència. La resolució del procediment ha de notificar-se els interessats d'acord amb el que preveu l'article 58 i següents de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú per mitjà de la publicació en la pàgina web abans mencionada i en el tauler d'anuncis de la Conselleria d'Empresa, Universitat i Ciència (c/ Colom, 66 de València) Esta publicació substituirà la notificació de conformitat amb el que preveu l'article 59.6.b) de la LRJAPAC. A l'efecte del que disposa l'article 18 de la Llei General de Subvencions, la resolució es publicarà també en el Diari Oficial de la Generalitat.  
3. El termini màxim per a resoldre les sol·licituds presentades i per a la concessió de les ajudes i beques que s'establixen en la present convocatòria és de sis mesos des de la data de finalització del termini de presentació de sol·licituds. El còmput d'este termini s'interromprà durant el termini requerit per a l'esmena i millora de sol·licitud per l'interessat. Transcorregut el dit termini sense que haja recaigut una resolució s'entendrà desestimada la sol·licitud de concessió d'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. L'import de les beques i ajudes regulades en esta orde en cap cas podrà ser d'una quantia que, aïlladament o en concurrència amb subvencions i ajudes atorgades per altres administracions o ens públics o privats, de qualsevol nacionalitat, supere el cost de l'activitat que ha de desenvolupar el beneficiari. En este cas, quan la subvenció principal siga la de la Generalitat Valenciana, correspondrà el reintegrament de l'excés obtingut sobre el cost de l'activitat exercida.  
7. Obligacions dels beneficiaris  
1. Els beneficiaris estaran sotmesos a les obligacions generals derivades de la normativa vigent sobre ajudes o subvencions públiques i, en particular, a allò que fa referència l'article 14 de la Llei 38/2003, de 17 de novembre General de Subvencions, en relació amb l'article 47 de la Llei d'Hisenda Pública de la Generalitat Valenciana.  
2. Els beneficiaris estaran obligats a realitzar les activitats subvencionades en els termes de la resolució de concessió, i a justificar la seua realització en els terminis establits.  
3. En particular, els beneficiaris estaran obligats a:  
a) Realitzar l'activitat que fonamente la concessió de la subvenció en les dates compreses entre l'1 de gener i el 31 de desembre del 2007. Qualsevol canvi que s'introduïsca en les condicions de realització de l'activitat ha de ser comunicat a la Direcció General d'Investigació i Transferència Tecnològica, per a la seua autorització o denegació, si procedix.  
b) Acreditar, davant de la Direcció General d'Investigació i Transferència Tecnològica la realització de l'activitat o l'adopció del comportament, i també el compliment dels requisits i les condicions que determinen la concessió o gaudi de l'ajuda.  
c) Facilitar les actuacions de control financer que corresponen a la Intervenció General de la Generalitat Valenciana, i altres òrgans de control de les institucions autonòmiques, en relació amb les subvencions concedides.   
d) Comunicar a la Direcció General d'Investigació i Transferència Tecnològica l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat, i també la utilització de fons seus, a l'efecte del que disposa l'article 30.4 de la Llei General de Subvencions.  
e) Reintegrar, quan corresponga segons el que preveu l'article 37 de la Llei 38/2003, de 17 de novembre, General de Subvencions, i en el termini legalment establit, els imports corresponents a les ajudes concedides, i remetre una còpia del document acreditatiu del reintegrament a la Direcció General d'Investigació i Transferència Tecnològica. En este últim cas el reintegrament identificarà necessàriament, amb claredat, l'entitat beneficiària i la denominació de la infraestructura o projecte per al qual es va atorgar l'ajuda. No podran concedir-se altres ajudes a l'entitat beneficiària, en el mateix exercici ni en exercicis posteriors, fins que no s'haja procedit al reintegrament.  
f) Quan les entitats beneficiàries hagen d'aportar, d'acord amb la legislació que els és d'aplicació, garanties per a la bestreta de subvencions, la garantia consistix en aval bancari per un import igual a la quantitat anticipada.   
g) Fer constar en les memòries anuals que es redacten, així com en els treballs i activitats realitzats, el patrocini de la Generalitat Valenciana.  
h) Realitzar una declaració responsable que no es troben sotmesos a les prohibicions previstes en l'article 13 de la Llei 38/2003, General de Subvencions.  
i) Destinar els béns al fi concret per al qual es va concedir la subvenció durant un període no inferior a 5 anys en el cas de béns inscriptibles en un registre públic, ni a 2 anys per a la resta de béns inventariables.  
8. Gastos subvencionables  
Les ajudes i beques previstes en esta convocatòria tindran caràcter de subvenció i compliran el que disposa l'article 31 de la Llei 38/2003, de 17 de novembre, General de Subvencions. En cap cas seran subvencionables els gastos exclosos en el dit article. En este sentit, els tributs són gastos subvencionables quan el beneficiari de la subvenció els abona efectivament. En cap cas es consideren gastos subvencionables els impostos indirectes quan siguen susceptibles de recuperació o compensació, ni els impostos personals sobre la renda.  
9. Seguiment i control de les actuacions  
1. El director general d'Investigació i Transferència Tecnològica, establirà els procediments adequats per a això, i designarà, si és el cas, els òrgans, comissions o experts que estime necessaris per a realitzar les oportunes actuacions de seguiment i comprovació de l'aplicació de l'ajuda.  
2. Tota alteració de les condicions tingudes en compte per a la concessió, o, si és el cas, l'obtenció després de la presentació de la sol·licitud d'altres ajudes públiques o privades que, en el seu conjunt, superen el cost de l'activitat, podran donar lloc a la modificació de la resolució de concessió o minoració de la subvenció concedida.   
3. L'incompliment total o parcial dels requisits i obligacions establits en la present orde i la resta de normes aplicables, així com les condicions que, si és el cas, s'establisquen en la corresponent resolució de concessió comportarà, l'audiència prèvia a la persona interessada:  
a) Deixar sense efecte la subvenció concedida o minorar-la, en cas d'incompliment parcial de l'actuació o justificació per quanties inferiors,  
b) en el cas que s'haja produït el cobrament anticipat, reintegrament total o parcial de l'ajuda concedida, junt als interessos de demora corresponents, conforme al que disposa l'article 47 de la Llei d'Hisenda Pública de la Generalitat Valenciana.   
En particular, seran causes d'incompliment les següents:  
a) Incompliment de l'obligació de justificació en els termes establits o la justificació insuficient d'esta.  
b) Incompliment de la finalitat per a la qual va ser concedida la beca o ajuda.  
c) Quan resulte acreditada, a través del seguiment de les accions subvencionades que efectue la Direcció General d'Investigació i Transferència Tecnològica, la inadequació del gasto efectivament realitzat al proposat i adjudicat.  
4. Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de l'ajuda percebuda, els agents encarregats de les dites funcions podran acordar la retenció de les factures, documents equivalents o substitutius i de qualsevol altre document relatiu a les operacions en què es manifesten els dits indicis.  
10. Justificació de les ajudes   
1. Els beneficiaris d'estes ajudes han d'acreditar, de conformitat amb el que disposa l'article 14 de la Llei de Subvencions, la realització de l'activitat d'investigació i el compliment de la finalitat que determine la concessió i gaudi de la subvenció.  
2. Sense perjuí del que disposen els successius annexos, així com de les instruccions que puga dictar el director general d'Investigació i Transferència Tecnològica, els beneficiaris estaran obligats a presentar, en el termini establit per a cada annex, la següent documentació com a justificació del pagament de les ajudes rebudes:  
a) Les universitats públiques valencianes, el Consell Superior d'Investigacions Científiques i les entitats de l'article 64 de la Llei d'Hisenda Pública de la Generalitat Valenciana justificaran les ajudes per mitjà de certificació expedida per l'òrgan competent on s'expresse que l'ajuda concedida ha sigut degudament registrada en la comptabilitat de l'entitat; que els fons s'han destinat a realitzar l'activitat per a la qual van ser concedits i que la documentació original acreditativa del gasto realitzat i efectivament pagat es troba en les dependències d'esta, a disposició de la Direcció General d'Investigació i Transferència Tecnològica, de la Intervenció General de la Generalitat Valenciana i de la Sindicatura de Comptes, adjuntant una relació detallada dels gastos realitzats en les actuacions que esta subvenció ha donat suport.  
b) Les restants entitats públiques o privades, hauran de presentar els originals o còpies compulsades dels justificants dels gastos realitzats (factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa) i efectivament pagats (transferències, rebuts, etc.) com a conseqüència de les actuacions de suport per esta subvenció, a nom de l'entitat beneficiària, expedits d'acord amb la normativa vigent. Per a la justificació dels gastos de personal realitzats es presentaran les còpies dels contractes i de les nòmines, acompanyades amb els butlletins de cotització TC1 i TC2 del personal contractat, i com a justificants de pagament efectiu es considerarà suficient el rebut del contractat, firmat i amb data, per la totalitat dels pagaments que s'hagueren realitzat dins del període computable, o bé, podran presentar-se els justificants bancaris de l'eixida de fons.  
c) Aportar una declaració responsable acreditativa del compliment de les obligacions establides en la Llei 38/2003, de 17 de novembre, General de Subvencions. Si concorre el supòsit previst en l'apartat 3 de l'article 31 de la 38/2003, de 17 de novembre, General de Subvencions s'hauran de presentar les ofertes sol·licitades. Quan l'elecció no recaiga en l'oferta econòmica més avantatjosa, haurà de justificar-se l'elecció.  
3. El termini per a la presentació de les justificacions acabarà el 31 de gener del 2008 en el cas de pagament anticipat i el 15 de desembre del 2007 en la resta de casos, llevat que es fixe un termini distint en la resolució de concessió.  
11. Cessió de dades   
La participació en la present convocatòria implicarà l'acceptació de la cessió, a favor de les administracions públiques, de les dades contingudes tant en la sol·licitud presentada com, si és el cas, en la resolució de concessió, a efectes estadístics, d'avaluació i seguiment.  
12. Principis que han de respectar els grups d'investigació  
1. Els projectes hauran de respectar els principis fonamentals establits en la Declaració d'Hèlsinki (Assemblea Mèdica Mundial), en el Conveni del Consell d'Europa relatiu als drets humans i la biomedicina, en la Declaració Universal de la UNESCO sobre el genoma humà i els drets humans, així com els requisits establits en la legislació espanyola en l'àmbit de la investigació biomèdica, la protecció de dades i la bioètica.  
2. Els projectes que impliquen la investigació en humans o la utilització de mostres d'origen humà hauran de disposar la preceptiva autorització emesa pel comité d'ètica corresponent, constituït d'acord amb la normativa legal vigent. L'autorització haurà de ser expedida pel president o el secretari del dit comité, i s'hi farà constar la referència a l'acta de la sessió en què es va prendre l'acord.  
3. Els projectes que impliquen experimentació animal hauran d'atindre's al que disposa la normativa vigent i en particular en el Reial Decret 1201/2005, sobre protecció dels animals utilitzats per a experimentació i altres fins científics.  
4. Els projectes que impliquen la utilització d'organismes modificats genèticament hauran d'atindre's al que disposa la Llei 9/2003, de 25 d'abril, sobre la utilització confinada, alliberament voluntari i comercialització d'organismes modificats genèticament, i en reglament que ho desenvolupa.  
13. Responsabilitats   
La Generalitat Valenciana no és responsable de l'actuació del personal investigador beneficiari de les ajudes, ni pels danys i els perjuís que puguen esdevindre, sempre que els dits danys o perjuís siguen imputables a este.  
14. Normes supletòries  
En allò que no preveuen les presents bases caldrà ajustar-se al que disposen les normes que s'apliquen, i en especial les següents:  
a) La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
b) El Text Refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991.  
c) La Llei de Pressupostos de la Generalitat Valenciana per a l'exercici a què corresponen les ajudes.  
d) La Llei 38/2003, de 17 de novembre, General de Subvencions.  
e) El Decret 108/1992, de 6 de juliol, del Govern Valencià, pel qual es regula la concessió de beques.  
f) El Reial Decret 62/2006, de 27 de gener, pel que s'aprova l'Estatut del Personal Investigador en Formació.  
ANNEX II  
Beques i ajudes per a la formació de personal investigador de caràcter predoctoral  
1. Objecte  
L'objecte de la present convocatòria és la concessió de beques i ajudes destinades a la formació predoctoral d'aquells titulats superiors universitaris que desitgen realitzar una tesi doctoral, per mitjà de la seua incorporació a grups d'investigació de les universitats o d'altres entitats públiques o privades d'investigació amb personalitat jurídica pròpia que no tinguen finalitat de lucre i estiguen radicades a la Comunitat Valenciana.  
2. Fases de l'ajuda  
1. Primera fase: Beques predoctorals a persones físiques durant un període de dos anys, per a l'obtenció del Diploma d'Estudis Avançats (DEA) o document administratiu que ho substituïsca d'acord amb la nova estructura d'ensenyances adaptada a l'Espai Europeu d'Educació Superior.  
2. Segona fase: Ajudes a les universitats públiques valencianes, organismes públics d'investigació amb personalitat jurídica pròpia i les entitats públiques o privades amb finalitat investigadora legal o estatutària i personalitat jurídica pròpia, i que no tinguen ànim de lucre, radicats a la Comunitat Valenciana, per a la contractació laboral dels beneficiaris de les beques de la primera fase. Les entitats beneficiàries formalitzaran amb els referits becaris un contracte laboral en pràctiques dels previstos en l'article 11.1 del text Refós de l'Estatut dels Treballadors, aprovat per Reial Decret Legislatiu 1/1995, de 24 de març, i la seua normativa de desplegament.  
3. Sol·licitants  
1. Per a la primera fase, podran optar a estes ajudes les persones físiques que realitzen els estudis oficials conduents a l'obtenció del títol DEA o document administratiu que ho substituïsca, que s'incorporen a un grup d'investigació de les universitats o d'altres entitats públiques o privades d'investigació amb personalitat jurídica pròpia que no tinguen finalitat de lucre i estiguen radicats a la Comunitat Valenciana.  
2. Per a la segona fase podran optar a estes ajudes les universitats i altres entitats públiques o privades amb finalitat investigadora legal o estatutària, amb personalitat jurídica pròpia que no tinguen finalitat de lucre i estiguen radicades a la Comunitat Valenciana, en els grups d'investigació de la qual estiga integrat el personal investigador en formació de beca que haja completat 24 mesos de beca i obtingut el Diploma d'Estudis Avançats o document administratiu que ho substituïsca.  
4. Requisits dels sol·licitants de les beques per a la primera fase  
1. Podran optar a estes beques, les persones físiques que reunisquen a la finalització del termini de presentació de sol·licituds i durant el període de gaudi de la beca, els requisits següents:  
a) Tindre la nacionalitat espanyola, o ser nacional d'un estat membre de la Unió Europea o ser estranger amb autorització o permís de residència o d'estada per estudis a Espanya i, en tot cas, residir a la Comunitat Valenciana.  
b) Estar en possessió del títol de llicenciatura, d'enginyeria, o d'arquitectura. En cas de títols obtinguts en l'estranger o en centres universitaris espanyols no públics, s'aplicarà el que disposa la legislació estatal sobre títols i en especial el que disposa el Reial Decret 56/2005, de 21 de gener, segons el qual podran accedir als estudis universitaris de tercer cicle els estudiants sense necessitat que els seus títols estrangers siguen prèviament homologats si són admesos en els programes de doctorat d'una universitat valenciana, la qual cosa s'acreditarà en la sol·licitud.  
La data de finalització d'estudis de la titulació requerida haurà de ser posterior a l'1 de gener del 2005.  
c) Posseir una nota mitjana de l'expedient acadèmic igual o superior a 7,5 punts.  
d) No estar en possessió del títol de doctor ni del Diploma d'Estudis Avançats (DEA) o document administratiu que ho substituïsca, en el moment de presentació de la sol·licitud.  
e) Realitzar la investigació que es proposa en el marc d'un projecte de I+D+i finançat amb fons públics per mitjà de convocatòria competitiva. Este projecte haurà d'estar vigent almenys durant l'any 2007. Esta circumstància podrà ser acreditada fins al 30 de novembre del 2006.  
2. La nota mitjana de l'expedient acadèmic s'obtindrà d'acord amb el que preveu el Reial Decret 1125/2003, de 5 de setembre, pel qual s'establix el sistema europeu de crèdits i el sistema de qualificacions en les titulacions universitàries de caràcter oficial i de validesa a tot el territori nacional.  
5. Requisits dels sol·licitants de les ajudes de la segona fase  
Podran optar a estes ajudes les universitats i altres entitats públiques o privades d'investigació amb personalitat jurídica pròpia que no tinguen finalitat de lucre i estiguen radicades a la Comunitat Valenciana, per a finançar la contractació del personal investigador en formació de beca de la Generalitat Valenciana que havent superat el període de beca haguera obtingut el DEA o document administratiu que ho substituïsca.  
6. Duració de les ajudes  
1. Primera fase: El període de gaudi de les beques s'establirà en la resolució de concessió i finalitzarà, com a màxim, el 31 de desembre del 2007. Les beques es podran prorrogar en els successius exercicis pressupostaris, fins a completar un període màxim de 24 mesos, amb els requisits establits en l'apartat 16 del present annex.   
Els períodes de gaudi d'altres beques homologables per la seua semblant quantia, procés de selecció i naturalesa seran descomptats del còmput total màxim previst en el paràgraf anterior.  
En aquells supòsits en què el becari haguera obtingut el DEA amb anterioritat a la finalització dels dos primers anys de beca, no procedirà la contractació laboral o fase de contracte fins que complete el període màxim de 24 mesos.  
2. Segona fase: Les ajudes per a la realització de contractes als becaris que hagen completat 24 mesos de beca i estiguen en possessió del DEA o document administratiu que ho substituïsca, s'adjudicaran pel període que determine la resolució de concessió, i finalitzaran com a màxim el 31 de desembre del 2007. Les ajudes es podran prorrogar en els successius exercicis pressupostaris, fins a completar un període màxim de 24 mesos, amb els requisits establits en l'apartat 15 del present annex.   
7. Dotació de les ajudes  
1. Primera fase: La dotació de la beca serà de 1.100 euros mensuals, que es lliuraran a les persones beneficiàries per mensualitats vençudes. En aquells supòsits previstos en esta convocatòria que impliquen un guany econòmic a la persona beneficiària inferior al corresponent a un mes natural, la prestació econòmica serà proporcional al dit període.  
A més, la beca inclourà una dotació addicional de 1.640 euros anuals, que es lliurarà a favor de les entitats receptores dels becaris, que haurà de destinar-se a:  
a) La contractació d'una assegurança d'accidents corporals i un assegurança de responsabilitat civil pel període total de gaudi d'esta,   
b) Quan siga procedent, les taxes dels cursos del seu programa de doctorat.  
c) Els gastos derivats de la participació del becari o becària en congressos o jornades científiques, humanístiques o tecnològiques i del desenvolupament de treball de camp (accés a instal·lacions o consulta de fons bibliogràfics i documentals), en el marc del projecte d'investigació, i amb l'autorització del director del projecte de tesi doctoral.  
La dotació addicional es lliurarà a favor de l'entitat en un termini màxim de tres mesos des de la resolució de concessió de la beca corresponent. La quantitat de la dotació addicional serà proporcional al període de gaudi de la beca i es justificarà d'acord amb les normes generals de l'annex I.  
2. El personal investigador en formació de beca, d'acord amb el Reial Decret 62/2006, de 27 de gener, pel que s'aprova l'Estatut del personal investigador en formació, serà inclòs en el Règim General de la Seguretat Social, en els termes i condicions establits en el dit reial decret. La Generalitat Valenciana assumirà els drets i obligacions establits per als empresaris en el Règim General de la Seguretat Social, i serà el subjecte responsable del compliment de l'obligació de cotitzar i de l'ingrés tant de les aportacions pròpies com de les del becari  
3. Segona fase: Ajudes a les entitats beneficiàries de 20.000 euros en la primera anualitat i 21.000 euros en la segona d'esta fase, per a atendre el finançament dels següents conceptes:  
a) els contractes del personal investigador en formació, amb un salari de 15.400 euros anuals que han de ser pagats per les entitats beneficiàries en 14 pagues  
b) la quota empresarial a la Seguretat Social  
d) una dotació addicional per cada contracte, que haurà de destinar-se als gastos derivats de la seua participació en cursos, congressos o jornades científiques, humanístiques o tecnològiques i del desenvolupament del treball de camp (accés a instal·lacions o consulta de fons bibliogràfics o documentals) en el marc del projecte d'investigació, i amb l'autorització del director del projecte de tesi doctoral.   
Amb data 1 de gener del 2007 s'actualitzarà, la quantia assenyalada en el paràgraf anterior, la dotació de les beques concedides en convocatòries anteriors i que es renoven per a l'exercici 2007.  
La quantia de l'ajuda és proporcional a la duració del contracte en l'exercici pressupostari.  
8. Estades breus en empreses  
El personal investigador en formació de contracte de la Generalitat Valenciana podrà optar a les ajudes complementàries per a estades breus en empreses, que es concediran d'acord amb els requisits següents:  
1. Les ajudes s'apliquen a estades en empreses de la Comunitat Valenciana, a fi que puga realitzar altres activitats beneficioses per a millorar la seua formació i/o investigació del projecte per al qual es concedix la beca.  
2. Les estades podran concedir-se per a un període mínim de dos mesos i màxim de sis a l'any en funció de l'interés per al desenvolupament de la política de I+D+i de la Comunitat Valenciana. Les estades es realitzaran dins de l'any 2007.  
3. L'import de l'ajuda per a l'estada serà de 25 euros per dia de permanència en l'empresa.  
4. El termini de la presentació de les sol·licituds d'estes ajudes serà de l'1 al 31 de març del 2007. La sol·licitud es presentarà d'acord amb les normes generals de l'annex I, i s'acompanyarà amb:  
a) Memòria justificativa de la necessitat realitzar l'estada i la seua duració, que comptarà amb el vistiplau del director o directora de tesi   
b) document d'acceptació d'incorporació a l'empresa  
L'import de les ajudes per a la realització de les estades breus serà transferit als sol·licitants, els quins hauran de justificar la seua aplicació d'acord amb les normes generals de l'annex I.  
9. Formalització de les sol·licituds  
Les sol·licituds es presentaran d'acord amb allò que s'ha especificat en les normes generals de procediment d'esta orde.  
1. Primera fase: L'imprés de sol·licitud anirà acompanyat amb documents següents:  
a) Fotocòpia del document nacional d'identitat, del document equivalent en el cas de nacionals d'estats membres de la Unió Europea o, en el cas de nacionals dels estats no membres de la Unió Europea, de la targeta d'estranger o d'una altra documentació que acredite el compliment del requisit indicat en l'apartat 4.1.a) del present annex. Quan en estos documents figure un domicili no pertanyent a la Comunitat Valenciana, haurà d'acreditar-se el domicili actual per mitjà de certificat municipal d'empadronament.  
b) Currículum vitae de la persona sol·licitant  
c) Fotocòpia del certificat acadèmic personal detallat, en el que figure la titulació obtinguda, les qualificacions, la data d'obtenció de les qualificacions, el nombre de convocatòries i la nota mitjana de l'expedient acadèmic, corresponent, si és el cas, als dos cicles que acrediten l'obtenció del títol acadèmic. Quan el certificat acadèmic corresponga a estudis realitzats en l'estranger, haurà d'acompanyar-se degudament emplenat el document conversió de les qualificacions dels estudis cursats en l'estranger que es troba disponible en la pàgina web anteriorment citada. En el cas que estiga redactat en llengua diferent de les oficials de la Comunitat Valenciana haurà d'adjuntar-se traducció realitzada per un intèrpret autoritzat.   
d) En cas de títols obtinguts en l'estranger que no hagen sigut prèviament homologats, certificació del secretari general de la universitat que acredite l'admissió en el programa de doctorat.  
e) Memòria descriptiva del projecte de tesi doctoral que es pretén realitzar.  
f) Currículum vitae del director o directora de la tesi.  
g) informe breu sobre l'historial científic i tècnic dels últims anys del grup investigador en què s'integre el becari o becària.  
h) Document que acredite la vigència del projecte de I+D+i finançat amb fons públics per mitjà de convocatòria competitiva a què s'adscriu la investigació.  
i) Llevat que la documentació ja es trobe en poder de l'administració actuant, si el grup d'investigació pertany a una entitat privada, s'acompanyarà amb la documentació prevista en l'apartat 2.5 de l'annex I.  
Les sol·licituds hauran de comptar amb la conformitat del representant legal, o persona en què delegue, de l'entitat en què es desitge realitzar el treball d'investigació i del director o directora de la tesi. Per a omplir este requisit les universitats o entitats d'investigació aportaran una relació dels becaris firmada pel representant legal de l'entitat i els directors de tesi.  
2. Segona fase: L'imprés de sol·licitud de l'entitat anirà acompanyat amb la documentació següent:  
a) Fotocòpia dels certificats d'haver obtingut el DEA o equivalent.  
b) Informe dels directors de tesi relativa a la labor desenvolupada pels becaris per als quals se sol·licita l'ajuda per a la seua contractació, durant el període de la beca.  
c) Títol o certificació acadèmica en què conste la titulació degudament homologat, en el cas que no s'haguera aportat amb anterioritat.  
d) Si és el cas, permís de treball.  
e) Declaració responsable del personal investigador que mantenen els requisits exigits en la primera fase.  
3. El termini de presentació de sol·licituds de la primera fase serà el previst amb caràcter general en la base 3 de l'annex I de la present orde.  
El termini de presentació de sol·licituds de la segona fase serà de l'1 al 20 de novembre del 2006.  
10. Avaluació i selecció de candidats  
1. Primera fase (beques)  
Cada sol·licitant només podrà presentar una sol·licitud de beca predoctoral. Només podrà assignar-se una beca per cada director o directora de tesi, i per cada projecte de I+D+i.  
L'avaluació de les sol·licituds es realitzarà basant-se en els criteris següents:  
a) La nota mitjana de l'expedient acadèmic ponderat del candidat o candidata, en un percentatge del 30% de la puntuació total.  
b) El currículum del candidat relacionat amb l'activitat d'investigació: estudis universitaris del tercer cicle en els seus diferents nivells, altres estudis oficials de postgrau i publicacions científiques, en un percentatge del 5% de la puntuació total.   
c) Qualitat i interés científic i/o tècnic del projecte de tesi i viabilitat d'este, en un percentatge del 10% de la puntuació total.  
d) Els mèrits científics i tècnics del director del treball i del grup d'investigació en què s'integra, en un percentatge del 10% de la puntuació total.  
e) El desenvolupament del projecte de tesi en col·laboració amb una empresa ubicada a la Comunitat Valenciana, en un percentatge del 15% de la puntuació total.  
f) Interés per al desenvolupament de la política de I+D+i de la Comunitat Valenciana, en un percentatge del 30% de la puntuació total.  
2. Segona fase (ajudes per a la contractació) El director general d'Investigació i Transferència Tecnològica, a proposta de l'òrgan col·legiat corresponent, i vistes les sol·licituds i la documentació aportada, estimarà si és procedent la concessió de l'ajuda.  
11. Obligacions  
1. El personal investigador en formació estarà obligat a:  
a) Incorporar-se a la universitat o centre d'investigació corresponent en el termini previst en la resolució de concessió i notificar la dita incorporació a la Direcció General d'Investigació i Transferència Tecnològica dins dels 10 dies següents a la data en què es produïsca, per mitjà de presentació de l'imprés corresponent. Si no s'incorpora o no notifica la incorporació en els terminis esmentats, es considerarà que renuncia a la beca o contracte, excepte si gaudix de les suspensions previstes en la present orde.  
b) Realitzar les activitats i complir els objectius previstos en els seus programes de formació i especialització en la investigació amb aprofitament, atenint-se a les normes de funcionament de l'organisme o institució en què desenvolupe les seues activitats.  
c) El personal investigador en formació de beca assumirà les obligacions que els corresponguen per raó de la seua inclusió en el Règim General de la Seguretat Social, d'acord amb el Reial Decret 63/2006, de 27 de gener. El personal investigador en formació de contracte assumirà les obligacions derivades del seu contracte de treball.  
d) Presentar en la Direcció General d'Investigació i Transferència Tecnològica, en el termini d'un mes des de la finalització de la beca o el contracte, independentment de la causa que en motive la finalització, una memòria de tot el treball realitzat en el període global subvencionat i un exemplar de totes les publicacions, articles i treballs que es puguen derivar del dit treball i els resultats obtinguts.  
e) Comunicar a la Direcció General d'Investigació i Transferència Tecnològica l'obtenció del Diploma d'Estudis Avançats (DEA) o document administratiu que ho substituïsca, així com la lectura i defensa de la tesi doctoral en el termini d'un mes des que es produïsca, havent de presentar-se en el dit termini, una còpia del resguard de la sol·licitud del títol de doctor. Igualment podran sol·licitar a la Direcció General d'Investigació i Transferència Tecnològica, en el termini d'un mes des de la lectura i defensa de la tesi doctoral continuar gaudint del contracte fins el màxim del període concedit. La dita sol·licitud s'acompanyarà amb la documentació següent:  
Informe específic del treball a realitzar en el dit període.  
Informe del director o directora del treball de tesi, sobre la conveniència del treball a realitzar i de l'ampliació del període.  
f) Per a qualsevol canvi de projecte d'investigació, de director o de grup, haurà de sol·licitar-se autorització per escrit a la Direcció General d'Investigació i Transferència Tecnològica.  
El director general d'Investigació i Transferència Tecnològica, vista la documentació aportada, resoldrà l'autorització o no del canvi proposat.  
2. Les entitats receptores dels becaris justificaran la dotació addicional prevista en la base 7.1 d'acord amb les normes generals de procediment, en els termes i els terminis assenyalats en la resolució de concessió, que seran com a màxim els que preveu la base 10 de l'annex I.  
3. Les entitats beneficiàries de la segona fase de les ajudes tindran les obligacions següents:  
a) Formalitzar els contractes previstos en esta convocatòria, en el termini indicat en la resolució de concessió.  
b) Vetlar per l'adequat desenvolupament del programa de formació  
c) Comunicar a la Direcció General d'Investigació i Transferència Tecnològica les renúncies que es produïsquen dins del termini de tres dies a partir del moment en què es produïsquen.  
d) Justificar la subvenció d'acord amb les normes generals de procediment, en els termes i els terminis assenyalats en la resolució de concessió, que seran com a màxim els que preveu la base 10 de l'annex I.  
Les entitats beneficiàries podran autoritzar l'ajornament de la contractació del personal investigador en formació a sol·licitud d'este, per raons justificades, amb la conformitat del director o directora del projecte, per un període no superior a tres mesos des de la data indicada en la resolució de concessió, i es comunicarà a la Direcció Geenral d'Investigació i Transferència Tecnològica per a l'aprovació. El dit període es considera no recuperable.  
12. Règim d'incompatibilitats  
El gaudi de les beques i ajudes concedides a l'empara d'esta convocatòria és incompatible amb qualsevol altra beca o ajuda per a la mateixa finalitat finançada amb fons públics o privats espanyols o comunitaris i amb sous o salaris de qualsevol naturalesa, excepte els que puguen rebre com a complements provinents de projectes de I+D+i i de contractes realitzats en aplicació de l'article 83 de la Llei Orgànica 6/2001, de 21 de desembre, d'Universitats, i de la Llei 13/1986, de 14 d'abril, de Foment i Coordinació General de la Investigació Científica i Tècnica. Estes beques i ajudes seran compatibles amb les beques per a estades en centres d'investigació fora de la Comunitat Valenciana.  
Els becaris i les entitats beneficiàries hauran de comunicar a la Direcció General d'Investigació i Transferència Tecnològica qualsevol causa d'incompatibilitat.  
13. Docència  
El personal investigador en formació de contracte que desenvolupe la seua activitat en una universitat podrà prestar col·laboracions, amb fins formatius, i a petició pròpia, en tasques docents d'un departament universitari, i davall la supervisió d'un professor, amb l'acord previ entre la persona que dirigix la tesi i el departament implicat, fins a un màxim de 60 hores lectives per any. El departament universitari estendrà certificació de la docència impartida en finalitzar el terme de la seua realització, i la dita certificació haurà de presentar-se en la Direcció General d'Investigació i Transferència Tecnològica.  
14. Suspensió de les beques  
1. El director general Investigació i Transferència Tecnològica podrà autoritzar l'ajornament de la incorporació del becari o becària a l'entitat receptora, a sol·licitud d'este, per raons justificades, amb la conformitat del director o directora del projecte, per un període no superior a tres mesos des de la data indicada en la resolució de concessió. Si no s'hi incorpora una vegada conclòs el termini concedit, s'entendrà que renúncia a la beca. El període ajornat no podrà ser recuperat.  
2. El personal investigador en formació de beca tindrà dret al mateix règim de vacacions, permisos i llicències que disfruta el personal investigador de l'organisme a què estiga adscrit. En els supòsits de baixa per incapacitat temporal (malaltia o accident), risc durant l'embaràs i descans per maternitat o paternitat, d'acord amb la normativa aplicable, tindran dret a la interrupció temporal del gaudi de la beca, i durant tot el temps de permanència en la dita situació, la Direcció General d'Investigació i Transferència Tecnològica complementarà la prestació econòmica de la Seguretat Social fins a aconseguir el 100% de la quantia mensual de la beca. El període interromput podrà recuperar-se sempre que les disponibilitats pressupostàries ho permeten.  
3. En el cas de les interrupcions voluntàries per causes diferents de les incloses dins de la cobertura de la Seguretat Social indicades en el paràgraf anterior, la Direcció General d'Investigació i Transferència Tecnològica podrà autoritzar la interrupció temporal del gaudi de la beca, el temps interromput no pot recuperar-se. Els períodes d'interrupció no podran ser superiors a sis mesos en el transcurs de la beca i les seues possibles renovacions i no comportaran el pagament de cap dotació i es donarà de baixa als becaris en la Seguretat Social.  
15. Renúncia de les beques  
1. Les renúncies hauran de ser comunicades a la Direcció General d'Investigació i Transferència Tecnològica pel becari en termini de tres dies des del moment en què es produïsquen i produiran efecte des de la data de la baixa efectiva.  
2. Les renúncies o baixes que es produïsquen entre els becaris de nova concessió, dins dels tres primers mesos del període de gaudi de la beca, podran ser cobertes amb l'adjudicació de beques als sol·licitants següents per l'orde de reserva establit, si és el cas, per resolució del director general d'Investigació i Transferència Tecnològica.  
3. El període de gaudi de la beca, en casos de substitució, serà l'establit en la resolució de concessió, pot prorrogar-se en els successius exercicis pressupostaris fins completar el període màxim previst en la base 6, amb independència dels mesos que hagueren gaudit l'anterior o anteriors beneficiaris.  
4. La renúncia a la beca per part d'un becari o becària de nova concessió produïda dins dels tres primers mesos de la seua obtenció comportarà l'obligació per al becari de tornar totes les quantitats rebudes per l'esmentat concepte.  
16. Renovacions  
1. El director general d'Investigació i Transferència Tecnològica, resoldrà les renovacions anuals de les beques i ajudes concedides a l'empara del present annex, així com les renovacions anuals de les beques de les mateixes característiques concedides a l'empara de convocatòries anteriors, que estaran condicionades al compliment de tots els requisits exigits en esta convocatòria. La renovació estarà condicionada a l'existència de crèdit adequat i suficient en el corresponent exercici pressupostari.   
2. Renovacions de les beques i ajudes de les mateixes característiques concedides a l'empara de convocatòries anteriors.  
a) Personal investigador en formació que va adquirir la seua condició de becari a l'empara de l'Orde de 13 de juliol del 2005: sol·licitaran la renovació de la beca en els termes i condicions de la present convocatòria. Requisits: hauran de presentar un imprés normalitzat de sol·licitud que s'acompanyarà amb la documentació següent:  
. Un informe del becari sobre el treball d'investigació realitzat i els resultats obtinguts que incloga el pla de treball del període per al qual es demana la renovació   
. Un informe del director de la tesi que avalue el treball realitzat i la necessitat renovació  
. Declaració responsable que continua reunint els requisits previstos en esta orde  
Termini: el termini de presentació de la sol·licitud per a la renovació serà des de l'1 al 31 d'octubre del 2006.  
b) Personal investigador en formació que va adquirir la seua condició de becari a l'empara de l'Orde de 26 de juliol del 2004: sol·licitaran la renovació de la beca en els termes i condicions de la present convocatòria, fins completar el període màxim de 24 mesos previst en la convocatòria. Els requisits, la documentació a presentar i el termini de presentació són els assenyalats en l'apartat anterior. Un mes abans de finalitzar el mencionat període de 24 mesos, les entitats a què estan adscrites els becaris sol·licitaran l'ajuda per a la seua contractació d'acord amb el que establix l'apartat 3.2 del present annex.  
c) Renovació de les ajudes per a la contractació de personal investigador en formació, concedides a l'empara de l'Orde de 13 de juliol del 2005. Les ajudes es renovaran per un període d'un any, fins a aconseguir un màxim de 24 mesos, tenint en compte que entre ambdós fases de l'ajuda, es pot haver gaudit únicament de 48 mesos.  
Requisits: Les entitats beneficiàries hauran de presentar un imprés normalitzat de sol·licitud que s'acompanyarà amb la documentació següent:  
. Un informe del personal investigador en formació sobre el treball d'investigació realitzat i els resultats obtinguts que incloga el pla de treball del període per al qual es demana la renovació   
. Un informe del director de la tesi que avalue el treball realitzat i la necessitat de renovació  
. Declaració responsable de continuar reunint els requisits previstos en esta orde  
Termini: el termini de presentació de la sol·licitud per a la renovació serà des de l'1 al 31 d'octubre del 2006.  
3. Renovació de les beques i ajudes concedides a l'empara de la present convocatòria:   
Requisits: hauran de presentar un imprés normalitzat de sol·licitud que s'acompanyarà amb la documentació següent:  
. Un informe sobre el treball d'investigació realitzat i els resultats obtinguts que incloga el pla de treball del període per al qual es demana la renovació   
. Un informe del director de la tesi que avalue el treball realitzat i la necessitat renovació  
. Declaració responsable de continuar reunint els requisits previstos en esta orde  
. Si és el cas, fotocòpia del certificat d'haver obtingut el DEA o equivalent  
Termini: El termini de presentació de la sol·licitud de renovació serà de l'1 al 31 d'octubre del 2007.  
5. El personal investigador en formació de la Generalitat Valenciana que en virtut de l'Orde de 13 de juliol del 2005 havia de passar a la condició de personal investigador en formació de contracte, i que no haguera formalitzat el contracte laboral amb les entitats beneficiàries per causes no atribuïbles al dit personal, podrà sol·licitar, amb caràcter excepcional, la pròrroga de la beca durant l'exercici 2007 fins completar un període màxim de 48 mesos. Requisits: han de presentar un imprés de sol·licitud que s'acompanyarà amb la documentació següent:  
. Un infrome del becari sobre el treball d'investigació realitzat i els resultats obtinguts que ha d'incloure el pla de treball del període per al qual es demana la renovació.  
. Un informe del director de la tesi que avalue el treball realitzat i la necessitat de la renovació.  
. Declaració responsable de reunir els requisits que preveu l'orde per mitjà de la qual van adquirir la condició de becaris.  
Termini: el termini de presentació de la sol·licitud és el que rpeveu la base 3 de l'annex I .  
ANNEX III  
Beques per a estades becaris i contractas predoctorals en centres d'investigació fora de la Comunitat Valenciana  
1. Objecte de la convocatòria  
L'objecte d'esta convocatòria és la concessió de beques per a estades de personal investigador en formació de beca i contracte de la Generalitat Valenciana en centres d'investigació de fora de la Comunitat Valenciana, que siguen necessàries per al treball d'investigació dels sol·licitants i tinguen com a objectiu l'adquisició de noves tècniques, l'accés a instal·lacions científiques, la consulta de fons bibliogràfics o documentals o altres activitats significatives que en el context del projecte de tesi del beneficiari, i que siguen necessàries per a la formació científica i tècnica d'este.  
2. Beneficiaris  
Podrà ser beneficiari d'estes beques el personal investigador en formació de beca o contracte de la Generalitat Valenciana que, en el moment de presentació de la sol·licitud, estiga en possessió del Diploma d'Estudis Avançats (DEA) o document administratiu que ho substituïsca. Hauran de tindre i conservar eixes mateixes condicions durant el període de realització de l'estada.  
3. Duració i període de realització de les estades  
3.1 El període de realització de l'estada subvencionada podrà ser entre l'1 de gener i el 31 de desembre del 2007.  
3.2 Estades en centres d'investigació. L'estada haurà de realitzar-se en un únic centre d'investigació, radicat fora de la Comunitat Valenciana, preferiblement en l'estranger, i tindrà una duració ininterrompuda mínima de quatre mesos i màxima de dotze mesos, excepte en els casos següents:   
1) Les estades en centres d'investigació radicats a Espanya seran com a màxim de tres mesos.  
2) Quan l'objecte de l'estada siga la consulta bibliogràfica o documental, la seua duració no podrà excedir un mes.  
4. Formalització de sol·licituds  
Les sol·licituds es presentaran d'acord amb allò que s'ha especificat en les normes generals de procediment d'esta orde.   
L'imprés de sol·licitud anirà acompanyat amb els documents següents:  
a) Memòria del treball d'investigació a desenvolupar per la persona sol·licitant, en la que es justifique l'oportunitat de l'estada. Haurà de comptar amb el vistiplau del director o directora de la tesi.  
b) Currículum vitae.  
c) Llevat que ja es trobe en poder de l'administració actuant, fotocòpia del certificat d'haver obtingut el DEA o document administratiu que ho substituïsca.  
d) Resultats científics i tècnics d'altres ajudes concedides per la Generalitat Valenciana.   
En el termini d'1 mes des de la notificació de la concessió de la beca, haurà d'aportar-se el certificat del centre receptor d'acceptació de l'estada del beneficiari durant les dates sol·licitades. La falta de presentació d'este document pel beneficiari en el dit termini, suposarà la renúncia a l'ajuda.  
5. Termini de presentació de sol·licituds  
Les sol·licituds podran presentar-se des de l'1 fins al 31 d'octubre del 2006.  
6. Criteris d'Avaluació   
Els criteris que s'establixen per a l'avaluació d'estes activitats són els següents:  
a) Currículum vitae (20%)  
b) Interès cientificotècnic i repercussions de l'activitat proposada en el propi treball d'investigació (40%)  
c) Qualitat i prestigi del centre receptor (10%)  
d) Interès per al desenvolupament de la política de I+D+i de la Comunitat Valenciana (15%)  
e) Resultats de la investigació (patents, publicacions.) obtinguts amb ajudes i beques concedides per la Generalitat Valenciana amb anterioritat (15%)  
7. Quantia de les beques  
7.1 La resolució de concessió d'estes beques establirà la duració i la resta de condicions.  
7.2 Les beques consistiran en una dotació mensual entre 600 i 1.200 euros, segons el país de destinació, per a gastos d'allotjament i manutenció i una ajuda per al viatge d'anada i tornada al centre de destinació, que tindrà una quantia màxima de 500 euros.  
En aquells supòsits que impliquen un guany econòmic del beneficiari inferior al corresponent a un mes natural, la prestació econòmica serà proporcional al dit període.  
8. Compatibilitat   
Estes beques són compatibles amb el gaudi de la beca o del contracte de formació de personal investigador de caràcter predoctoral de la Generalitat Valenciana i incompatibles amb qualsevol altra obtinguda per a la mateixa finalitat objecte d'esta convocatòria.  
9. Renúncia   
Les renúncies que es produïsquen entre els beneficiaris podran ser cobertes amb l'adjudicació de noves beques als sol·licitants següents per l'orde de reserva establit, si és el cas, per resolució del director general d'Investigació i Transferència Tecnològica.  
10. Obligacions dels beneficiaris  
Les persones beneficiàries estaran obligades a:  
a) Comunicar a la Direcció General d'Investigació i Transferència Tecnològica la seua incorporació a la universitat o centre d'investigació de destinació dins dels deu dies següents a la data en què es produïsca, indicant l'adreça postal a l'efecte de notificacions, i, si és el cas, la adreça electrònica. En cas de no comunicar la incorporació en el termini citat, s'entendrà que renúncia a l'ajuda concedida.  
b) Ajustar la seua actuació a les normes de l'organisme d'investigació a què s'incorporen i exercir la seua activitat en règim de dedicació exclusiva.  
c) Qualsevol canvi en les condicions de l'estada subvencionada hi haurà de ser notificat expressament, i, prèviament a la realització d'esta, per mitjà d'un escrit dirigit a la Direcció General d'Investigació i Transferència Tecnològica per a la seua autorització. L'incompliment de la dita notificació podrà donar lloc a la modificació de la resolució de concessió.  
d) Les persones beneficiàries hauran de comptar amb un assegurança d'accidents, d'assistència mèdica i de responsabilitat civil, l'àmbit de cobertura del qual incloga el país de destinació, que haurà de ser subscrit per l'entitat a què estiguen adscrites. No estaran obligats a subscriure un assegurança d'assistència mèdica en el cas d'estades en països membres de la Unió Europea i de l'Espai Econòmic Europeu, o en països amb conveni bilateral en matèria de Seguretat Social que contemple l'assistència sanitària per a treballadors desplaçats.  
e) Remetre a la Direcció General d'Investigació i Transferència Tecnològica, en el termini d'un mes des de la finalització de l'estada, la documentació següent:  
- Informe del treball realitzat, que continga els resultats obtinguts i on es faça constar la conformitat del director o directora del treball o, si és el cas, la del director o directora de la institució o centre on s'ha desenvolupat l'estada.  
- Certificat de l'estada emés pel representant legal del centre de destinació en què conste les dates d'inici i finalització de l'estada i que haurà de comptar amb el vistiplau del responsable de l'equip o grup científic receptor.   
La realització de l'estada per un període de temps inferior al previst en la resolució de concessió de la beca suposarà l'obligació de reintegrar una part de la quantia percebuda proporcional al període no gaudit de l'estada.  
ANNEX IV  
Renovació de les beques postdoctorales d'excel·lència per a estades en centres estrangers  
1. Finalitat de la convocatòria  
El director general d'Investigació i Transferència Tecnològica, resoldrà les renovacions de les beques postdoctorales d'excel·lència per a estades en centres estrangers concedides a l'empara de l'Orde de 13 de juliol del 2005. La renovació estarà condicionada a l'existència de crèdit adequats i suficient en el corresponent exercici pressupostari.  
Requisits: les renovacions estaran condicionades al compliment de tots els requisits exigits en la citadaconvocatòria, i especialment de les obligacions del becari en la realització del treball.  
La persona interessada haurà de presentar un imprés normalitzat de sol·licitud de renovació que s'acompanyarà amb la documentació següent:  
a) Un informe del becari o becària sobre el treball d'investigació realitzat i els resultats obtinguts durant l'últim any de la beca.  
b) El pla de treball de l'any per al qual es demana la renovació.  
c) Un informe del responsable del projecte d'investigació que avalue el treball realitzat pel becari o becària i la necessitat la renovació sol·licitada.  
d) Declaració responsable que reunix els requisits que preveu la convocatòria.  
Termini: el termini de presentació de la sol·licitud de renovació serà des de l'1 fins al 31 d'octubre del 2006.  
ANNEX V  
Beques per a la formació de personal tècnic de suport a la investigació  
1. Finalitat de la convocatòria  
Estes beques tenen com a finalitat la formació de personal qualificat de suport tècnic a les tasques d'investigació i desenvolupament.  
Es tracta de beques per a la formació de personal tècnic de suport a la investigació, amb titulació de tècnic o tècnic superior de formació professional o equivalent.  
2. Perfils  
Els perfils d'aplicació d'estes beques, que proposen les universitats i els centres d'investigació radicats a la Comunitat Valenciana on els becaris i becàries desenvoluparan la seua tasca, són els que s'especifiquen en l'annex XV.  
3. Duració de la beca  
El període de gaudi de les beques s'establirà en la resolució de concessió i finalitzarà com a màxim el 31 de desembre del 2007. Les beques es podran prorrogar en els successius exercicis pressupostaris fins completar un període màxim de 24 mesos, amb els requisits establits en l'apartat 12 d'este annex.  
Els períodes de gaudi d'altres beques homologables seran descomptats del còmput total màxim previst en el paràgraf anterior.  
4. Dotació de la beca  
La dotació de les beques serà de 850 euros bruts mensuals. La dita quantitat es lliurarà a la persona beneficiària per mensualitats anticipades, sempre que siga possible. En aquells supòsits previstos en esta convocatòria que impliquen un guany econòmic a la persona beneficiària inferior al corresponent a un mes natural, la prestació econòmica serà proporcional al dit període.  
Amb data 1 de gener del 2007 s'actualitzarà, la quantia assenyalada en el paràgraf anterior, la dotació de les beques concedides en convocatòries anteriors i que es renoven per a l'exercici 2007.  
La beca inclou també el finançament d'una assegurança d'accidents corporals, una assegurança de responsabilitat civil i una assegurança d'assistència mèdica, pel temps de gaudi de la beca, llevat que el beneficiari tinga la corresponent cobertura de la Seguretat Social. L'assegurança d'assistència mèdica podrà ser extensible al cònjuge i als fills de la persona beneficiària sempre que no tinguen cobertura de la Seguretat Social.  
La quantia de la beca serà finançada de la manera següent:  
a) El pagament al becari o becària de les quantitats corresponents a les quatre primeres mensualitats en cada període anual, serà a càrrec del pressupost de l'entitat en què el becari o la becària desenvolupe el seu treball pràctic formatiu. Les esmentades entitats assumiran este compromís de manera explícita en el moment de proposar els perfils formatius a la Direcció General d'Investigació i Transferència Tecnològica. Així mateix el assegurança d'accidents corporals, assistència mèdica i responsabilitat civil durant tot el període de gaudi de la beca, serà a càrrec de les esmentades entitats.  
b) L'abono al becari o becària de les quantitats corresponents als mesos restants del gaudi de la beca, en cada període anual, serà a càrrec dels pressupostos de la Generalitat Valenciana del respectiu exercici.  
5. Requisits de les persones beneficiàries  
Per a optar a estes beques serà necessari el compliment dels següents requisits abans de la finalització del termini de presentació de sol·licituds:  
a) Tindre la nacionalitat espanyola, o ser nacional d'un estat membre de la Unió Europea o ser estranger amb autorització o permís de residència o d'estada per estudis a Espanya i en tot cas, residir a la Comunitat Valenciana.  
b) No haver disfrutat prèviament de beques homologables per la seua semblant quantia, procés de selecció i naturalesa, a les que es regulen en estes bases durant un període global superior a 12 mesos.  
c) Estar en possessió del títol de tècnic o de tècnic superior de formació professional, o equivalent, en la branca o família professional corresponent al perfil de beca sol·licitada, o haver superat, totes les matèries exigibles per a la seua obtenció.  
6. Presentació de sol·licituds   
En la sol·licitud s'indicarà, per orde de preferència del sol·licitant, fins a un màxim de tres perfils formatius (segons modalitat triada i requisits d'especialitat establits per a cada perfil)  
L'imprés de sol·licitud anirà acompanyat amb els documents següents:  
a) Fotocòpia del document nacional d'identitat, del document equivalent en el cas de nacionals d'estats membres de la Unió Europea o, en el cas de nacionals dels estats no membres de la Unió Europea, de la targeta d'estranger o d'una altra documentació que acredite el compliment del requisit indicat en la base 5.A. Quan en estos documents figure un domicili que no pertany a la Comunitat Valenciana, haurà d'acreditar-se el domicili actual per mitjà de certificat municipal d'empadronament.  
b) Fotocòpia del certificat acadèmic oficial on figuraran la titulació que es posseïsca i les qualificacions obtingudes i les seues dates. Este certificat acadèmic haurà d'indicar la nota mitjana de l'expedient.  
c) Curriculum vitae actualitzat de la persona sol·licitant i documentació justificativa de tots els mèrits que s'al·leguen.  
d) Declaració responsable relativa al gaudi d'altres beques homologables  
7. Avaluació i selecció de candidats  
L'avaluació de sol·licituds es realitzarà d'acord amb el barem següent:  
a) Expedient acadèmic del candidat o candidata (50%)  
Als efectes previstos en la present convocatòria, la nota mitjana de l'expedient acadèmic s'obtindrà de la manera següent:  
La nota mitjana de l'expedient acadèmic per a esta modalitat s'obtindrà, quan no figure en el certificat, amb el càlcul de la mitjana aritmètica sobre 10, amb dos decimals, de les assignatures aprovades.  
En el cas que només figuren les qualificacions en forma literal, estes es valoraran com seguix:  
. Aprovat o Bé: 5,5 punts.  
. Notable: 7,5 punts.  
. Excel·lent: 9 punts.  
. Matrícula d'Honor: 10 punts.  
En cas d'existir en l'expedient assignatures convalidades, en les quals no s'especifique qualificació, s'aportarà certificació de la nota obtinguda en l'assignatura de referència. En absència d'esta es computarà com aprovat.  
b) Altres mèrits curriculars de la persona sol·licitant, relacionats amb el perfil formatiu sol·licitat (altres titulacions, cursos realitzats relacionats amb el perfil sol·licitat, contractes de treball, participació en projectes d'investigació, cursos oficials d'idiomes o llengües, premis rebuts, publicacions, assistència a congressos i jornades,) (20%)  
c) Adequació del perfil formatiu de la persona sol·licitant als requeriments específics del lloc sol·licitat (30%)  
La valoració dels apartats b) i c) serà realitzada en col·laboració amb les entitats de destinació on es desenvolupe el treball. A estos efectes, els respectius tutors de pràctiques formatives o responsables dels departaments on es realitze el treball d'investigació, proposats per les entitats de destinació, valoraran els mèrits curriculars i realitzaran una entrevista a les persones preseleccionades per a cada perfil formatiu.   
Una vegada finalitzat el procés de selecció, i en el cas que hagen quedat perfils vacants, estos podran ser assignats, prèvia comunicació, nova entrevista i acceptació de les parts implicades, a aquelles persones sol·licitants d'altres perfils que no hagen sigut adjudicataris de beca i que reunisquen els requisits de titulació del perfil vacant.  
La fitxa de manteniment de tercers amb les dades de domiciliació bancària i l'imprés de comunicació de dades al pagador per al IRPF, es presentaran pels sol·licitants que resulten beneficiaris en les corresponents resolucions, una vegada dictades les mateixes.  
8. Obligacions particulars del becari o becària  
El becari o becària estarà obligat a:  
a) Incorporar-se a la universitat o centre d'investigació corresponent en el termini previst en la resolució de concessió i notificar la dita incorporació a la Direcció General d'Investigació i Transferència Tecnològica dins dels 10 dies següents a la data en què es produïsca, entenent que si no s'incorpora o no notifica la incorporació en els terminis esmentats, es considerarà que renúncia a la beca, excepte si està disfrutant de suspensions previstes en la present orde.  
b) Dedicar-se eficaçment al treball pràctic de formació proposat, d'acord amb les normes pròpies de l'organisme.   
c) Presentar en la Direcció General d'Investigació i Transferència Tecnològica, en el termini d'un mes des de la finalització de la beca, independentment de la causa que motive la finalització, una memòria de tot el treball realitzat en el període global becat amb la firma de conformitat del tutor de la pràctica formativa.  
d) Omplir els informes, formularis i la resta de documents que, als efectes del gaudi de la beca, li siguen remesos per les entitats que col·laboren en la gestió del programa.  
e) Sol·licitar autorització de la Direcció General d'Investigació i Transferència Tecnològica per a efectuar qualsevol modificació que afecte el desenvolupament de la beca. Junt a la sol·licitud es presentarà informe del tutor de la pràctica formativa o responsable del departament on es realitze el treball d'investigació exposant les raons que justifiquen el canvi.  
9. Règim d'incompatibilitats  
El gaudi d'una beca a l'empara d'esta convocatòria és incompatible amb qualsevol altra beca, ajuda o salari finançat amb fons públics espanyols o comunitaris de qualsevol naturalesa, excepte els que puguen rebre com a complements provinents de projectes de I+D+i i de contractes realitzats en aplicació de l'article 83 de la Llei Orgànica 6/2001, de 21 de desembre, d'universitats, i de la Llei 13/1986, de 14 d'abril, de Foment i Coordinació General de la Investigació Científica i Tècnica. La compatibilitat amb la percepció de sous o salaris provinents de l'exercici d'activitats privades haurà de ser autoritzada per la Direcció General d'Investigació i Transferència Tecnològica, sempre que l'exercici de la dita activitat permeta la plena dedicació a les obligacions que comporta la beca.   
Els becaris i les entitats receptores de becaris hauran de comunicar a la Direcció General d'Investigació i Transferència Tecnològica qualsevol causa d'incompatibilitat.  
10. Suspensió de les beques  
El director general Investigació i Transferència Tecnològica podrà autoritzar l'ajornament de la incorporació del becari o becària a l'entitat receptora, a sol·licitud d'este, per raons justificades, amb la conformitat del tutor i del representant legal de l'entitat, per un període no superior a tres mesos des de la data indicada en la resolució de concessió. Si no s'hi incorpora una vegada conclòs el termini concedit, s'entendrà que renúncia a la beca. El període ajornat no podrà ser recuperat.  
En les interrupcions motivades per les situacions de baixa per incapacitat temporal (malaltia o accident), risc durant l'embaràs i descans per maternitat o paternitat, degudament acreditades, la Direcció General d'Investigació i Transferència Tecnològica podrà autoritzar la suspención temporal del gaudi de la beca. Durant estes interrupcions es continua percebent 100% de la beca i el període interromput podrà recuperar-se sempre que les disponibilitats pressupostàries ho permeten. Les interrupcions per maternitat no podran ser superiors a les setze setmanes, amb l'única excepció dels casos de part múltiple en què este termini pot ampliar-se en dos setmanes més per cada fill a partir del segon.  
En el cas de les interrupcions voluntàries per causes diferents de les indicades en el paràgraf anterior, la Direcció General d'Investigació i Transferència Tecnològica podrà autoritzar la interrupció temporal del gaudi de la beca, no podent recuperar-se el temps interromput. Els períodes d'interrupció no podran ser superiors a sis mesos en el transcurs de la beca i les seues possibles renovacions i no comportaran el pagament de cap dotació  
11. Renúncies i substitucions  
Les renúncies hauran de ser comunicades a la Direcció General d'Investigació i Transferència Tecnològica en termini de tres dies a partir del moment en què es produïsquen i produiran efecte des de la data de la baixa efectiva.  
Les renúncies o baixes que es produïsquen entre els becaris de nova concessió, dins dels quatre primers mesos de l'any, podran ser cobertes amb l'adjudicació de les beques als sol·licitants per l'orde de reserva establit prèviament per la Direcció General d'Investigació i Transferència Tecnològica.  
A l'efecte de la duració de la beca, i en el cas de les substitucions, el període comprés entre l'1 de gener i el 30 d'abril del 2007 és irrecuperable.  
12. Renovacions  
El director general d'Investigació i Transferència Tecnològica, resoldrà les renovacions de les beques concedides a l'empara de la present orde, així com les renovacions anuals de les beques de les mateixes característiques concedides a l'empara de convocatòries anteriors i les renovacions de les beques de formació de personal tècnic de suport a la investigació, amb titulació superior universitària, convocades per mitjà de l'orde de 26 de juliol de 2004. La renovació estarà condicionada a l'existència de crèdit adequat i suficient en el corresponent exercici pressupostari.  
Requisits: les renovacions estaran condicionades al compliment de tots els requisits exigits en la corresponent convocatòria. La persona interessada haurà de presentar un imprés normalitzat de sol·licitud de renovació, que s'acompanyarà de la documentació següent:  
. Un informe del becari sobre el treball d'investigació realitzat i els resultats obtinguts que incloga el pla de treball per a l'any que es demana la renovació.  
. Un informe del responsable de la pràctica formativa o responsable del departament d'adscripció que avalue el treball realitzat i la necessitat la renovació.  
. Declaració responsable de continuar reunint els requisits previstos en la corresponent convocatòria.  
Termini: el termini de presentació de la sol·licitud de renovació per a beques de les mateixes característiques concedides a l'empara de convocatòries anteriors serà de l'1 al 31 d'octubre del 2006.  
El termini de presentació de sol·licitud de renovació de les beques concedides a l'empara de la present orde serà des de l'1 fins al 31 d'octubre de 2007.  
ANNEX VI  
Renovació de les ajudes per a la formació de personal tècnic de suport a la investigació  
1. Finalitat de la convocatòria  
El director general d'Investigació i Transferència Tecnològica, resoldrà les renovacions de les ajudes per a la formació de personal tècnic de suport a la investigació, concedides a l'empara de l'Orde de 13 de juliol del 2005. La renovació estarà condicionada a l'existència de crèdit adequat i suficient en el corresponent exercici pressupostari.  
Requisits: Les renovacions estaran condicionades al compliment de tots els requisits exigits en la citada convocatòria, i especialment de les obligacions del becari en la realització del treball. L'entitat beneficiària haurà de presentar un imprés normalitzat de sol·licitud de renovació, que s'acompanyarà amb la documentació següent:  
. Un informe de la persona contractada sobre el treball d'investigació realitzat i els resultats obtinguts que incloga el pla de treball per a l'any que es demana la renovació.  
. Un informe del responsable de la pràctica formativa o responsable del departament d'adscripció que avalue el treball realitzat i la necessitat la renovació.  
. Còpia dels corresponents contractes subscrits   
. Declaració responsable que continua reunint els requisits que preveu la convocatòria.  
Termini: el termini de presentació de la sol·licitud de renovació serà des de l'1 fins al 31 d'octubre del 2006.  
ANNEX VII  
Beques per a estades en centres d'investigació fora de la Comunitat Valenciana, dirigides a professors i investigadors de les universitats i centres d'investigació  
1. Objecte de la convocatòria  
L'objecte de la present convocatòria és la concessió de beques a professors i investigadors per a estades en centres d'investigació radicats fora de la Comunitat Valenciana que tinguen com a finalitat l'adquisició de noves tècniques, l'accés a instal·lacions científiques, la consulta de fons bibliogràfics o documentals, o altres activitats significatives que contribuïsquen a la major capacitació del personal investigador.  
2. Beneficiaris  
Podrà ser beneficiari d'estes beques el personal docent i investigador (PDI) de les universitats públiques valencianes, el personal investigador d'organismes públics d'investigació o una altra entitat pública o privada, de la Comunitat Valenciana, amb finalitat legal o estatutària investigadora o de transferència de coneixements i tecnologia, i sense ànim de lucre. Este personal haurà de residir la Comunitat Valenciana, posseir el títol de doctor i tindre formalitzada la seua vinculació estatutària o contractual amb la seua entitat en el moment de la sol·licitud i la mantindrà almenys durant el període d'execució de la beca.  
3. Duració i període de realització de les estades  
L'estada haurà de realitzar-se en centres d'investigació radicats fora de la Comunitat Valenciana, preferentment en l'estranger, i tindrà una duració ininterrompuda mínima d'un mes i màxima de sis mesos. L'estada en cada centre serà com a mínim d'un mes.  
El període de realització de l'estada estarà comprés des de l'1 de gener i fins al 31 de desembre del 2007.  
Quan l'objecte de l'estada siga la consulta bibliogràfica o documental, la seua duració serà d'un mes. Excepcionalment, i en funció de les característiques del projecte d'investigació, es podran concedir ajudes per a este tipus d'estades per un període de duració superior al mes.  
4. Formalització de sol·licituds  
Les sol·licituds es presentaran d'acord amb allò que s'ha especificat en les normes generals de procediment d'esta orde.  
L'imprés de sol·licitud anirà acompanyat dels documents següents:  
a) Fotocòpia del document nacional d'identitat, del document equivalent en el cas de nacionals d'estats membres de la Unió Europea o, en el cas de nacionals dels estats no membres de la Unió Europea, de la targeta de residència o equivalent. Quan en estos documents figure un domicili no pertanyent a la Comunitat Valenciana, haurà d'acreditar-se el domicili actual per mitjà de certificat municipal d'empadronament.  
b) Memòria del treball d'investigació a desenvolupar.  
c) Currículum vitae de la persona sol·licitant.  
d) Historial cientificotècnic dels últims tres anys de l'equip o grup d'investigació de la institució on desenvoluparà la seua activitat.  
e) Resultats científics i tècnics d'altres ajudes concedides per la Generalitat Valenciana.  
f) Llevat que la documentació ja es trobe en poder de l'administració actuant, si l'investigador realitza les seues funcions en una entitat privada, s'acompanyarà amb la documentació prevista en l'apartat 2.6 de l'annex I.  
En el termini d'un mes des de la notificació de la concessió de la beca, haurà d'aportar-se el certificat del centre receptor d'acceptació de l'estada de l'investigador durant les dates sol·licitades. La falta de presentació del dit certificat suposa la renúncia a la beca concedida.  
5. Criteris d'Avaluació  
Els criteris que s'establixen per a l'avaluació d'estes beques són els següents:  
a) Currículum cientificotècnic de la persona sol·licitant (30%)  
b) Interés cientificotècnic i possibles repercussions del treball d'investigació proposat, així com la viabilitat de la seua execució en el temps sol·licitat (30%)  
c) Qualitat i interés de l'historial científic del grup investigador on s'integrarà el candidat o, si és el cas, de la institució on exercirà l'activitat (10%)  
d) Resultats de la investigació (patents, publicacions.) obtinguts amb ajudes i beques concedides per la Generalitat Valenciana amb anterioritat (15%)  
e) Interés per al desenvolupament de la política de I+D+i de la Comunitat Valenciana (15%)  
6. Quantia   
Les beques consistiran en una dotació mensual entre 1.300 i 1.500 euros, segons el país de destinació, per a gastos d'allotjament i manutenció, i una ajuda per al viatge d'anada i tornada al centre de destinació, que tindrà una quantia màxima de 500 euros.  
La resolució de concessió establirà la duració i la resta de condicions de les beques i es comunicarà a les entitats de què formen part les persones beneficiàries.  
En aquells supòsits que impliquen un merit econòmic del beneficiari inferior al corresponent a un mes natural, la prestació econòmica serà proporcional al dit període.  
7. Compatibilitat  
Estes beques són incompatibles amb qualsevol altra obtinguda per a la mateixa finalitat.  
8. Renúncia   
Les renúncies que es produïsquen entre els beneficiaris podran ser cobertes amb l'adjudicació de noves beques als sol·licitants següents per l'orde de reserva establit, si és el cas, per resolució del director general d'Investigació i Transferència Tecnològica.  
9. Obligacions dels beneficiaris  
Les persones beneficiàries estaran obligades a:  
a) Comunicar a la Direcció General d'Investigació i Transferència Tecnològica, la seua incorporació a la universitat o centre d'investigació de destinació dins dels 20 dies següents a la data en què es produïsca. En cas de no comunicar la incorporació en el termini citat, s'entendrà que renúncia a l'ajuda concedida.  
b) Ajustar la seua actuació a les normes de l'organisme d'investigació a què s'incorporen i exercir la seua activitat en règim de dedicació exclusiva.  
c) Qualsevol canvi en les condicions de l'estada subvencionada hi haurà de ser notificat expressament i, prèviament a la realització d'esta, per mitjà d'un escrit dirigit a la Direcció General d'Investigació i Transferència Tecnològica per a la seua autorització. L'incompliment de la dita notificació podrà donar lloc a la modificació de la resolució de concessió.  
d) Totes les persones físiques beneficiàries hauran de contractar un assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'este concert foren insuficients, un assegurança d'assistència mèdica l'àmbit de cobertura del qual incloga el país de destinació. Estos assegurances hauran de cobrir el període total de gaudi efectiu de la beca.  
e) Remetre a la Direcció General d'Investigació i Transferència Tecnològica, en el termini d'un mes des de la finalització de l'estada, la documentació següent:  
. Informe del treball realitzat, que continga els resultats obtinguts i on es faça constar la conformitat del responsable de l'equip o grup investigador receptor.  
. Certificat de l'estada emés pel representant legal del centre de destinació en què conste les dates d'inici i finalització de l'estada, amb el vistiplau del responsable de l'equip o grup científic receptor.  
La realització de l'estada per un període de temps inferior al previst en la resolució de concessió de la beca suposarà l'obligació de reintegrar una part de la quantia percebuda proporcional al període no gaudit de l'estada.  
ANNEX VIII  
Ajudes per a estades d'investigadors invitats en universitats i altres centres d'investigació radicats a la Comunitat Valenciana  
1. Finalitat de les ajudes  
La finalitat de l'ajuda és potenciar els contactes de la comunitat científica, tecnològica i humanística de la Comunitat Valenciana amb investigadors de reconegut prestigi que habitualment realitzen la seua investigació fora d'esta.  
2. Beneficiaris  
Podran ser beneficiaris d'estes ajudes les universitats o altres entitats públiques o privades, amb finalitat investigadora legal o estatutària, personalitat jurídica pròpia, que no tinguen ànim de lucre, i posseïsquen centres d'investigació radicats a la Comunitat Valenciana.  
Podrà presentar propostes, per mitjà del seu organisme i com a investigador responsable de l'acollida de l'investigador visitant, el personal docent i investigador (PDI) de les universitats públiques valencianes i el personal investigador de la resta d'entitats. Este personal haurà de posseir el títol de doctor i tindre formalitzada la seua vinculació estatutària o contractual amb l'entitat beneficiària en el moment de la sol·licitud i la mantindrà almenys durant el període d'execució de l'ajuda.  
3. Duració i període de realització de les estades  
L'estada subvencionada tindrà una duració ininterrompuda mínima d'un mes i màxima de sis mesos.  
El període de realització de l'estada subvencionada estarà comprés entre l'1 de gener i el 31 de desembre del 2007.  
4. Formalització de sol·licituds  
Les sol·licituds es presentaran d'acord amb allò que s'ha especificat en les normes generals de procediment d'esta orde.  
Les sol·licituds hauran de comptar amb la firma del representant legal de l'entitat i de l'investigador responsable de l'acollida de l'investigador visitant.  
En el cas de la presentació telemàtica de sol·licituds, la firma del representant legal de l'entitat s'acreditarà per mitjà de la relació firmada de totes les propostes que la universitat o entitat pública o privada d'investigació presenten.  
L'imprés de sol·licitud anirà acompanyat amb els documents següents:  
a) Currículum vitae de l'investigador invitat.  
b) Memòria descriptiva del programa de col·laboració i detall del pla de treball per al seu desenvolupament.  
c) Currículum vitae de l'investigador responsable de la sol·licitud.  
d) Resultats científics i tècnics d'altres ajudes concedides per la Generalitat Valenciana de l'investigador responsable.  
e) Historial cientificotècnic dels tres últims anys de l'equip o grup d'investigació del centre receptor en què s'integrarà l'investigador invitat.  
5. Criteris d'Avaluació   
Els criteris que s'establixen per a l'avaluació d'estes activitats són els següents:  
a) Currículum acadèmic, científic i professional de l'investigador invitat (30%)  
b) Interés cientificotècnic del programa de col·laboració i viabilitat de la seua execució en el temps sol·licitat i amb els recursos disponibles. Aportació que representa l'estada (10%)  
c) Qualitat i interés de l'historial científic del grup investigador en què s'integra l'investigador invitat (30%)  
d) Resultats de la investigació (patents, publicacions.) obtinguts d'ajudes i beques concedides per la Generalitat Valenciana amb anterioritat de l'investigador responsable (15%)  
e) Interés per al desenvolupament de la política de I+D+i de la Comunitat Valenciana (15%)  
6. Quantia de les ajudes  
L'import de l'ajuda consistirà en una dotació mensual 1.500 euros per a gastos d'allotjament i manutenció i una ajuda per als viatges d'anada i tornada, que tindrà una quantia màxima de 700 euros.  
La resolució de concessió d'estes ajudes establirà la duració i la resta de condicions d'estes.  
En aquells supòsits que impliquen un merit econòmic del beneficiari inferior al corresponent a un mes natural, la prestació econòmica serà proporcional al dit període.  
7. Compatibilitat de l'ajuda  
La percepció d'estes ajudes és compatible amb el cobrament de les retribucions, que l'investigador invitat perceba de la institució d'origen durant la seua estada a la Comunitat Valenciana.  
8. Renúncia de les ajudes  
Les renúncies que es produïsquen entre els beneficiaris podran ser cobertes amb l'adjudicació de noves ajudes als sol·licitants següents per l'orde de reserva establit, si és el cas, per resolució del director general d'Investigació i Transferència Tecnològ  
9. Obligacions particulars dels beneficiaris  
L'organisme receptor corresponent haurà de comunicar a la Direcció General d'Investigació i Transferència Tecnològica la incorporació de l'investigador invitat dins dels 20 dies següents a la data en què es produïsca. En cas de no comunicar la incorporació en el termini citat, s'entendrà que renuncia a l'ajuda concedida.  
Qualsevol canvi en les condicions de l'estada subvencionada hi haurà de ser notificat expressament i, prèviament a la realització de la mateixa, per mitjà d'un escrit dirigit a la Direcció General d'Investigació i Transferència Tecnològica per a la seua autorització. L'incompliment de la dita notificació podrà donar lloc a la modificació de la resolució de concessió.  
Tots els investigadors invitats hauran de comptar amb un assegurança d'accidents, d'assistència mèdica i de responsabilitat civil.  
10. Justificació   
Per a justificar les ajudes o subvencions caldrà aportar la documentació que s'establix en les normes generals de procediment.  
A més, els beneficiaris de les ajudes hauran de remetre a la Direcció General d'Investigació i Transferència Tecnològica, en el termini d'un mes des de la finalització de l'estada un breu informe del treball realitzat, que continga els resultats obtinguts i on es faça constar la conformitat del responsable de l'equip d'investigació receptor o, si és el cas, la del director de la institució o centre on es desenvolupe l'estada. Certificat de l'estada emés pel representant legal de l'entitat de destinació en què consten les dates d'estada.  
La realització de l'estada per un període de temps inferior al previst en la resolució de concessió de l'ajuda suposarà l'obligació de reintegrar una part de la quantia percebuda proporcional al període no gaudit de l'estada.  
ANNEX IX  
Ajudes per a donar suport a la contractació de doctors per part d'entitats amb finalitat investigadora  
1. Objecte  
L'objecte de la present convocatòria és regular el procediment de concessió d'ajudes per al cofinançament de la contractació laboral de doctors formalitzats per les entitats sol·licitants en el marc de les modalitats que es detallen en el present annex  
2. Beneficiaris  
Podrà sol·licitar i ser beneficiaris d'estes ajudes les universitats públiques valencianes, organismes públics d'investigació amb personalitat jurídica pròpia i les entitats públiques o privades amb finalitat investigadora legal o estatutària i personalitat jurídica pròpia, i que no tinguen ànim de lucre, radicats a la Comunitat Valenciana.  
3. Modalitats  
a) Finançament de contractes laborals vigents durant 2007, en segona o posterior anualitat, formalitzats per les entitats sol·licitants en el marc del Programa Ramón i Cajal del Programa Nacional de Potenciació de Recursos Humans del Pla Nacional d'Investigació Científica, Desenvolupament i Innovació Tecnològica (I+D+i)  
b) Finançament del cost del personal investigador que haja finalitzat la seua contractació a càrrec del Programa Ramón i Cajal del Programa Nacional de Potenciació de Recursos Humans del Pla Nacional d'Investigació Científica, Desenvolupament i Innovació Tecnològica (I+D+i), que siguen contractats laborals de caràcter permanent o funcionaris, i no siguen beneficiaris del Programa d'Incentivació de la Incorporació i Intensificació de l'Activitat Investigadora (Programa I3), sempre que els contractes del Programa Ramón y Cajal hagen sigut cofinançats per la Generalitat Valenciana.  
4. Concepte i duració de les ajudes  
1. Les ajudes es destinaran al cofinançament del cost del personal investigador previst en l'apartat anterior. La subvenció serà del 50% del cost total subvencionable.  
Estes ajudes seran compatibles amb altres subvencions per a la mateixa finalitat excepte el que disposa l'apartat 3.b), procedents de qualssevol administracions o ens públics o privats, nacionals, de la Unió Europea o d'organismes internacionals. L'import d'estes en cap cas podrà superar el cost de l'activitat subvencionada.  
2. El període de duració de les ajudes s'establirà en la resolució de concessió i finalitzarà, com a màxim, el 31 de desembre del 2007. Les ajudes previstes en la modalitat a es podran prorrogar en els successius exercicis pressupostaris mentres estiguen vigents els contractes a què es referixe la dita modalitat. Les previstes en la modalitat B es podran prorrogar en els successius exercicis pressupostaris fins a completar un període màxim de 6 anys.   
5. Formalització de sol·licituds  
Les sol·licituds s'hauran de presentar d'acord amb el que especifiquen les Normes generals de procediment d'esta orde  
L'imprés de sol·licitud anirà acompanyat amb els documents següents:  
a) Declaració responsable, firmada pel representant legal de l'entitat sol·licitant, enumerant les ajudes sol·licitades i/o concedides fins al moment de la presentació de la sol·licitud, per a finançar cada una de les contractacions a què es referix este annex.  
b) En el cas de la modalitat A:   
Declaració responsable, firmada pel representant legal de l'entitat que els contractes es troben vigents en el moment de presentació de la sol·licitud d'ajuda.  
Còpia dels corresponents contractes subscrits per a la incorporació dels investigadors al sistema espanyol de ciència i tecnologia (Programa Ramón i Cajal), sempre que no s'hagueren presentat en convocatòries corresponents a exercicis anteriors.  
c) En la modalitat B:   
Declaració responsable, firmada pel representant legal de l'entitat que el personal investigador ha finalitzat la seua contractació a càrrec del Programa Ramón y Cajal i té una relació laboral de caràcter permanent o vinculació funcionarial en el moment de presentació de la sol·licitud d'ajuda.  
6. Termini de presentació  
Les sol·licituds es presentaran des de l'1 fins al 30 de desembre del 2006.  
7. Renovacions  
En el cas de renovacions s'ha de presentar la mateixa documentació prevista en els apartats anteriors.  
ANNEX X  
Ajudes per a la difusió de congressos i jornades de caràcter científic, tecnològic, humanístic o artístic  
1. Objecte  
Esta convocatòria té com a objecte la concessió d'ajudes per a la difusió de congressos i jornades de caràcter científic, tecnològic, humanístic o artístic, dins de l'àmbit de la Comunitat Valenciana.  
Les ajudes s'hauran de destinar a finançar qualsevol de les activitats següents:  
1. La difusió dels programes de la reunió.  
2. L'edició de les ponències o conclusions resultants.  
Queden exclosos de la convocatòria:  
a) Els gastos socials associats a les actuacions subvencionades  
b) Els viatges, estades i participació dels ponents i conferenciants.  
c) Els cursos de postgrau, de reciclatge o d'especialització.  
2. Sol·licitants i beneficiaris  
Podran sol·licitar i ser beneficiaris d'estes ajudes les universitats públiques valencianes, organismes públics d'investigació amb personalitat jurídica pròpia i les entitats públiques o privades amb finalitat investigadora legal o estatutària i personalitat jurídica pròpia, i que no tinguen ànim de lucre, radicats a la Comunitat Valenciana.  
Podrà presentar propostes, per mitjà del seu organisme i com a investigador responsable de l'execució del projecte, el personal docent i investigador (PDI) de les universitats públiques valencianes i el personal investigador de la resta d'entitats. Este personal haurà de posseir el títol de doctor i tindre formalitzada la seua vinculació estatutària o contractual amb l'entitat beneficiària en el moment de la sol·licitud i la mantindrà almenys durant el període d'execució de l'ajuda.  
3. Formalització de les sol·licituds  
Les sol·licituds es presentaran d'acord amb el que s'especifica en les normes generals de procediment d'esta orde.  
Les sol·licituds hauran de portar la firma del representant legal de l'entitat i de l'investigador responsable del projecte.  
En el cas de la presentació telemàtica de sol·licituds, la firma del representant legal de l'entitat s'acreditarà per mitjà de la relació firmada de tots els projectes que la universitat o entitat pública o privada d'investigació presenten.  
L'imprés de sol·licitud anirà acompanyat amb els documents següents:  
a) Currículum vitae de l'investigador responsable del projecte.  
b) Composició del comité científic.  
c) Programa científic.  
d) Pressupost d'ingressos i gastos, detallat per conceptes i activitats, que s'acompanyarà amb la factura proforma.  
e) Historial cientificotècnic del comité científic.  
f) Compromís de cofinançament atorgat o que s'haja sol·licitat a altres institucions  
g) Resultats científics i tècnics d'altres ajudes concedides per la Generalitat Valenciana de l'investigador responsable.  
h) Historial cientificotècnic dels últims tres anys de l'equip o grup d'investigació  
4. Import de les ajudes  
Les ajudes consistiran en una subvenció per un import de fins a 6.000 euros, que s'establirà d'acord amb els criteris de selecció i avaluació.  
5. Criteris de selecció i avaluació  
La selecció de les sol·licituds serà realitzada tenint en compte els següents criteris i en la proporció que s'especifica en cada un d'ells:  
a) La qualitat i la rellevància cientificotecnològica de l'activitat que es proposa (35%)  
b) La valoració del Comité Científic (35%).  
c) L'interés de l'activitat per al desenvolupament de la política de I+D+i de la Comunitat Valenciana (10%).  
d) L'àmbit de projecció del congrés o reunió (10%).  
e) Resultats de la investigació (patents, publicacions.) obtinguts amb ajudes i beques concedides per la Generalitat Valenciana amb anterioritat de l'investigador responsable (10%).  
6. Pagament i justificació de les ajudes  
Per a justificar les ajudes o subvencions caldrà aportar la documentació que s'establix en les normes generals de procediment, per l'import de la subvenció concedida.  
A més es justificarà documentalment la realització de l'activitat subvencionada per mitjà de la presentació dels documents següents:  
a) Memòria de les activitats realitzades.  
b) Programa científic definitiu.  
c) Un exemplar dels fullets, cartells i publicacions que hagen sigut objecte de l'ajuda.  
En tot cas, haurà de quedar acreditada en la documentació oficial del congrés i publicacions, el patrocini de la Generalitat Valenciana. L'omissió d'esta obligació suposarà un cas d'incompliment previst en l'apartat 9.3 de l'annex I.  
ANNEX XI  
Ajudes per a la realització de projectes de I+D+i per a equips d'investigació emergents o de recent creació  
1. Objecte i àmbit  
L'objecte de la present convocatòria és concedir ajudes a equips d'investigació emergents o de recent creació per a la realització de projectes de I+D+i.   
Els projectes presentats en esta convocatòria tindran una duració màxima de 2 anys.  
En el context de les definicions de l'Enquadrament Comunitari sobre ajudes d'investigació i desenvolupament (96/C45/06), estos projectes es consideren d'investigació fonamental (bàsica i aplicada)  
2. Sol·licitants i beneficiaris  
Podran ser sol·licitants i beneficiaris d'estes ajudes les universitats públiques valencianes, organismes públics d'investigació amb personalitat jurídica pròpia i les entitats públiques o privades amb finalitat investigadora legal o estatutària i personalitat jurídica pròpia, i que no tinguen ànim de lucre, radicats a la Comunitat Valenciana.  
Podrà presentar propostes, per mitjà del seu organisme i com a investigadors responsables de la seua execució cientificotècnica, el personal docent i investigador (PDI) de les universitats públiques valencianes i el personal investigador de la resta d'entitats. Este personal haurà de posseir el títol de doctor i tindre formalitzada la seua vinculació estatutària o contractual amb l'entitat beneficiària en el moment de la sol·licitud i la mantindrà almenys durant el període d'execució de l'ajuda.  
3. Equip de treball del projecte  
L'equip estarà format com a mínim per tres investigadors, dels quals almenys l'investigador principal i un altre membre del grup han de posseir el títol de doctor i tindre formalitzada la seua vinculació estatutària o contractual amb les entitats beneficiàries.  
Cap membre de l'equip haurà participat com a Investigador Principal en projectes finançats per organismes internacionals, plans nacionals de I+D+i o projectes per a investigadors emergents de la Generalitat.  
4. Tipus de Projectes  
Els projectes d'investigació podran ser tant d'investigació bàsica com d'investigació aplicada. En este últim cas el seu desenvolupament haurà de resultar d'utilitat per a la creació o millora de productes, processos i servicis.  
5. Formalització de sol·licituds  
Les sol·licituds s'hauran de presentar d'acord amb el que especifiquen les Normes generals de procediment d'esta orde.  
Les sol·licituds hauran de portar la firma del representant legal de l'entitat i de l'investigador principal del projecte.  
En el cas de la presentació telemàtica de sol·licituds la firma del representant legal de l'entitat s'acreditarà per mitjà de la relació firmada de tots els projectes que la universitat o entitat pública o privada d'investigació presenten.  
L'imprés de sol·licitud anirà acompanyat amb els documents següents:  
a) Memòria cientificotècnica  
b) Curriculum vitae de cada un dels investigadors que figuren en la sol·licitud  
c) Declaració responsable de què cap membre de l'equip ha participat com a investigador principal en un altre projecte dels assenyalats en l'apartat 3 del present annex.  
d) Resultats científics i tècnics d'altres ajudes concedides per la Generalitat Valenciana de l'equip d'investigació.  
El personal vinculat a altres organismes haurà d'aportar autorització del seu organisme per a participar en el projecte.  
6. Naturalesa i quantia de les ajudes  
Les subvencions podran finançar, totalment o parcialment, el pressupost sol·licitat i la quantia es determinarà en cada cas d'acord amb els criteris d'avaluació i selecció.  
Les ajudes concedides seran compatibles amb altres ajudes o subvencions, sempre que conjuntament no superen el cost total del projecte.  
El sol·licitant haurà de declarar les ajudes que haja obtingut o sol·licitat per al mateix projecte, tant a l'iniciar-se el projecte com en qualsevol moment posterior.  
Conceptes susceptibles d'ajuda:  
a) Gastos d'equipament d'infraestructura cientificotècnica, fins a un màxim de 7.000 euros, per a tota la duració del projecte, consignats i gastats en la primera anualitat  
b) Gastos de funcionament del projecte, fins a un màxim de 25.000 euros per als dos anys de vigència del mateix, corresponents a:  
. material fungible  
. viatges, manutenció i allotjament (màxim 6.000 euros)  
. altres gastos complementaris necessaris per a l'execució del projecte  
c) Gastos de funcionament de les entitats beneficiàries necessaris per al desenvolupament del projecte: esta quantitat ascendirà al 15% addicional del finançament per a gastos de funcionament concedida al projecte.  
7. Avaluació i Selecció  
L'avaluació i selecció de les propostes s'efectuarà segons els criteris següents:  
a) Qualitat del grup d'investigació (30%)  
b) Qualitat i interés cientificotècnic del projecte de I+D+i, objectius i metodologia del projecte (30%)  
c) Adequació del pressupost a les activitats previstes (10%)  
d) Interés científic, social o econòmic del projecte per a la Comunitat Valenciana (15%)  
e) Resultats de la investigació (patents, publicacions.) obtinguts amb ajudes i beques concedides per la Generalitat Valenciana amb anterioritat de l'equip d'investigació (15%)  
8. Justificació de les ajudes  
La justificació de les ajudes es realitzarà d'acord amb el que s'establix en les normes generals de procediment, i per l'import de la subvenció concedida.  
Així mateix, també es justificarà l'ús de la subvenció concedida per mitjà del compliment de les normes sobre seguiment cientificotècnic. A estos efectes, s'haurà de presentar en el termini màxim de tres mesos des de la finalització del projecte, una breu memòria (màxim 10 folis) on s'especifiquen totes les publicacions, patents, aportacions a congressos i la resta de resultats de les investigacions.  
9. Renovació de les ajudes  
a) La renovació de les ajudes, si procedira, i la determinació de l'import de l'ajuda per a la segona anualitat es resoldrà, segons les disponibilitats pressupostàries i els resultats de seguiment científic, durant el primer trimestre de l'exercici 2008, pel director general d'Investigació i Transferència Tecnològica, es respectarà sempre les quanties màximes de subvenció establides en la base 6.  
Amb este fi l'investigador principal haurà de presentar durant el mes de gener del 2008 l'informe anual de progrés i seguiment del projecte, on es manifestarà, si procedix, la voluntat de renovar el projecte per a la següent anualitat.  
b) La renovació de les ajudes a la realització de projectes per a investigadors emergents, concedides a l'empara de l'Orde de 13 de juliol del 2005, del conseller d'Empresa, Universitat i Ciència, per la qual es convocaven diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana, i la determinació de l'import de l'ajuda per a la segona anualitat dins dels límits establits en l'annex XI de l'esmentada orde, es resoldrà pel director general d'Investigació i Transferència Tecnològica dins del primer trimestre del 2007, en funció de les disponibilitats pressupostàries i els resultats del seguiment cientificotècnic anual realitzat.  
Amb esta finalitat l'investigador principal ha de presentar durant el mes de gener de 2007, l'informe anual de progrés i de seguiment del projecte, on manifestarà, si és el cas, la voluntat de renovar el projecte per a la següent anualitat.  
ANNEX XII  
Ajudes per a la realització d'accions especials de I+D+i  
1. Finalitat de la convocatòria  
La finalitat d'esta convocatòria és la concessió d'ajudes per a accions especials tendents a aconseguir objectius rellevants per a la Comunitat Valenciana en matèria de I+D+i. Es tracta d'actuacions d'especial oportunitat des del punt de vista cientificotecnològic.  
2. Sol·licitants i beneficiaris  
Podran ser sol·licitants i beneficiaris d'estes ajudes les universitats públiques valencianes, organismes públics d'investigació amb personalitat jurídica pròpia i les entitats públiques o privades amb finalitat investigadora legal o estatutària i personalitat jurídica pròpia, i que no tinguen ànim de lucre, radicats a la Comunitat Valenciana.  
Podrà presentar propostes, per mitjà del seu organisme i com a investigadors responsables de la seua execució cientificotècnica, el personal docent i investigador (PDI) de les universitats públiques valencianes i el personal investigador de la resta d'entitats. Este personal haurà de posseir el títol de doctor i tindre formalitzada la seua vinculació estatutària o contractual amb l'entitat beneficiària en el moment de la sol·licitud i la mantindrà almenys durant el període d'execució de l'ajuda.  
3. Conceptes susceptibles d'ajuda   
a) Gastos de material fungible.  
b) Gastos corresponents a viatges i gastos de manutenció i allotjament (màxim 5.000 euros)  
c) altres gastos complementaris necessaris per a l'execució del projecte.  
En cap cas seran subvencionables els gastos de material inventariable i bibliogràfic, ni les retribucions de personal vinculat estatutàriament o contractualment a les entitats sol·licitants, ni els gastos corresponents a mobiliari, ni de material d'ús exclusivament administratiu.  
4. Formalització de les sol·licituds  
Les sol·licituds s'hauran de presentar d'acord amb el que especifiquen les Normes generals de procediment d'esta orde.  
Les sol·licituds hauran de portar la firma del representant legal de l'entitat i de l'investigador principal de la proposta. En cas de presentació telemàtica la conformitat del representant legal de l'entitat s'acreditarà per mitjà de la relació firmada de totes les accions que l'entitat present.  
L'imprés de sol·licitud anirà acompanyat amb els documents següents:  
1. Currículum vitae de cada un dels investigadors.   
2. Memòria de l'activitat a realitzar   
3. Pressupost d'ingressos i gastos, detallat per conceptes i activitats  
4. Resultats científics i tècnics d'altres ajudes concedides per la Generalitat Valenciana del grup d'investigació  
5. Avaluació i selecció  
L'avaluació i selecció de les propostes s'efectuarà segons els criteris següents:  
a) La qualitat científica del grup (50%)  
b) L'interès cientificotècnic de la proposta per a la Comunitat Valenciana (35%)  
c) Resultats de la investigació (patents, publicacions.) obtinguts amb ajudes i beques concedides per la Generalitat Valenciana amb anterioritat, del grup d'investigació. (15%)  
La quantia de l'ajuda es determinarà en cada cas d'acord amb els criteris d'avaluació i selecció.  
6. Justificació de les ajudes  
La justificació de les ajudes es realitzarà d'acord amb el que s'establix en les normes generals de procediment i per import de la subvenció concedida.  
Així mateix es justificarà l'ús de la subvenció concedida per mitjà del compliment de les normes sobre seguiment cientificotècnic. A l'efecte d'això, s'haurà de presentar en el termini màxim de tres mesos des de la finalització del projecte, una breu memòria (màxim 10 folis) on s'especifiquen totes les activitats realitzades.  
ANNEX XIII  
Ajudes complementàries per a projectes de I+D+i  
1. Objecte i àmbit  
L'objecte de la present convocatòria és concedir ajudes a grups d'investigació de qualitat contrastada per a completar el desenvolupament de projectes de I+D+i vigents, durant 2007, finançats per plans nacionals de I+D+i o per organismes internacionals.  
2. Sol·licitants i beneficiaris  
Podran ser sol·licitants i beneficiaris d'estes ajudes les universitats públiques valencianes, organismes públics d'investigació amb personalitat jurídica pròpia i les entitats públiques o privades amb finalitat investigadora legal o estatutària i personalitat jurídica pròpia, i que no tinguen ànim de lucre, radicats a la Comunitat Valenciana.  
Podrà presentar propostes, per mitjà del seu organisme i com a investigadors responsables de la seua execució cientificotècnica, el personal docent i investigador (PDI) de les universitats públiques valencianes i el personal investigador de la resta d'entitats. Este personal haurà de posseir el títol de doctor i tindre formalitzada la seua vinculació estatutària o contractual amb l'entitat beneficiària en el moment de la sol·licitud i la mantindrà almenys durant el període d'execució de l'ajuda, i haurà de ser investigador principal d'un projecte de I+D+i vigent durant 2007, finançat per plans nacionals de I+D+i o per organismes internacionals.  
Els projectes hauran de desenvolupar-se pel mateix equip d'investigació que té concedit el projecte finançat.  
Cada investigador responsable podrà presentar únicament una sol·licitud de projecte per al seu finançament  
3. Formalització de sol·licituds  
Les sol·licituds s'hauran de presentar d'acord amb el que especifiquen les Normes generals de procediment d'esta orde.  
Les sol·licituds hauran de portar la firma del representant legal de l'entitat i de l'investigador principal del projecte.  
En el cas de la presentació telemàtica de sol·licituds la firma del representant legal de l'entitat s'acreditarà per mitjà de la relació firmada de tots els projectes que la universitat o entitat pública o privada d'investigació presenten.  
L'imprés de sol·licitud anirà acompanyat amb els documents següents:  
a) Memòria justificativa de la necessitat la dotació complementària per al projecte de I+D+i  
b) Curriculum vitae de l'investigador principal  
c) Document que acredite la concessió del projecte de I+D+i, ha d'indicar-se la quantitat sol·licitada, la quantitat concedida, així com la data d'inici i de finalització  
d) Resultats científics i tècnics d'altres ajudes concedides per la Generalitat Valenciana de l'equip o grup d'investigació.  
e) Historial cientificotècnic dels últims tres anys de l'equip o grup d'investigació  
4. Naturalesa i quantia de les ajudes  
Les subvencions podran finançar, totalment o parcialment, la proposta presentada i la quantia es determinarà en cada cas d'acord amb els criteris d'avaluació i selecció. La proposta justificarà la necessitat de la dotació complementària per a afrontar els gastos corrents no coberts per la convocatòria respectiva del projecte de I+D+i.  
El sol·licitant haurà de declarar les ajudes que haja obtingut o sol·licitat per al mateix projecte, en el moment de l'inici del projecte o en qualsevol moment posterior.  
Conceptes susceptibles d'ajuda:  
Gastos de funcionament del projecte, fins un màxim de 20.000 euros, corresponents a:  
. material fungible  
. viatges, manutenció i allotjament (màxim 6.000 euros)  
. altres gastos complementaris necessaris per a l'execució del projecte  
5. Avaluació i Selecció  
L'avaluació de les propostes s'efectuarà segons els criteris següents:  
a) Qualitat del grup d'investigació (35%)  
b) Adequació del pressupost a les activitats previstes (35%)  
c) Interès científic, social o econòmic del projecte per a la Comunitat Valenciana (15%)  
d) Resultats de la investigació (patents, publicacions.) obtinguts amb ajudes i beques concedides per la Generalitat Valenciana amb anterioritat, de l'equip o grup d'investigació(15%)  
7. Justificació de les ajudes  
La justificació de les ajudes es realitzarà d'acord amb el que s'establix en les normes generals de procediment i per import de la subvenció concedida.  
Així mateix es justificarà l'ús de la subvenció concedida per mitjà del seguiment cientificotècnic. A este efecte, s'haurà de presentar en el termini màxim de tres mesos des de la finalització del projecte, una breu memòria (màxim 10 folis) on s'especifiquen totes les publicacions, patents, aportacions a congressos i la resta de resultats de les investigacions.  
ANNEX XIV  
Ajudes per a l'adquisició, renovació o millora d'infraestructures per a grups d'investigació  
1. Objecte i àmbit  
La concessió d'ajudes per a l'adquisició, renovació o millora d'infraestructures d'investigació a les universitats i a les entitats amb finalitat investigadora de titularitat pública o privada, radicades a la Comunitat Valenciana.  
2. Requisits de les sol·licituds  
L'equipament sol·licitat haurà de tindre un cost entre un mínim de 30.000 i un màxim de 90.000 euros.  
Les entitats sol·licitants hauran d'aportar, com a mínim, el 25% del cost de l'equip sol·licitat. El compromís de cofinançament s'haurà d'acreditar documentalment en el moment de presentació de les sol·licituds.  
Les actuacions subvencionades s'han de realitzar entre l'1 de gener i el 31 de desembre de 2007.  
Queden exclosos expressament d'esta convocatòria:  
a) Els gastos financers derivats de l'adquisició d'infraestructures i equipaments.  
b) L'obra civil de remodelació o millora d'edificis, el mobiliari i els aparells i instruments d'ús no científic.  
3. Beneficiaris  
Podran ser sol·licitants i beneficiaris d'estes ajudes les universitats públiques valencianes, organismes públics d'investigació amb personalitat jurídica pròpia i les entitats públiques o privades amb finalitat investigadora legal o estatutària i personalitat jurídica pròpia, i que no tinguen ànim de lucre, radicats a la Comunitat Valenciana.  
Podrà presentar propostes, per mitjà del seu organisme i com a investigadors responsables de la seua execució cientificotècnica, el personal docent i investigador (PDI) de les universitats públiques valencianes i el personal investigador de la resta d'entitats. Este personal haurà de posseir el títol de doctor i tindre formalitzada la seua vinculació estatutària o contractual amb l'entitat beneficiària en el moment de la sol·licitud i la mantindrà almenys durant el període d'execució de l'ajuda.  
Estes persones hauran de ser investigadors principals d'un projecte de I+D+i vigent finançat per plans nacionals de I+D+i o per organismes internacionals.  
Les sol·licituds hauran d'anar avalades, almenys, per altres tres investigadors principals de projectes vigents de I+D+i, de les mateixes característiques que les assenyalades en el paràgraf anterior, i que pertanyen a altres grups d'investigació.  
Cada investigador només podrà subscriure una proposta, ja siga investigador principal o avalista.  
4.Formalització de sol·licituds  
Les sol·licituds s'hauran de presentar d'acord amb el que especifiquen les Normes generals de procediment d'esta orde.  
Les sol·licituds hauran de comptar amb la firma del representant legal de l'entitat i de l'investigador principal del projecte.  
Les universitats o entitats d'investigació han d'aportar una relació de tots els projectes que l'entitat presente, firmada pel representant legal de l'entitat i els avalistes dels projectes.  
L'imprés de sol·licitud anirà acompanyat amb els documents següents:  
a) Currículum vitae de l'investigador principal i dels avalistes.  
b) Factura proforma o pressupost en què es consignen les especificacions tècniques i el preu, de l'equip sol·licitat.  
c) Historial cientificotècnic dels últims tres anys de l'equip o grup d'investigació  
d) Resultats científics i tècnics d'altres ajudes concedides per la Generalitat Valenciana de l'equip o grup d'investigació  
e) Memòria d'adequació de l'equipament sol·licitat a les activitats de I+D+i de l'organisme i del grup d'investigació sol·licitant, localització i ús compartit. Si es disposara ja de l'equip sol·licitat, haurà d'indicar-se l'antiguitat d'este i els avantatges i utilitat del nou equipament.  
f) Compromís de cofinançament de l'entitat sol·licitant.  
5. Avaluació  
Els criteris que s'establixen per a l'avaluació de les sol·licituds d'equipament cientificotecnològic són els següents:  
a) L'adequació de l'equip sol·licitat a les activitats de I+D+i de l'organisme i grup sol·licitant (20%)  
b) L'ús compartit de l'equipament per part dels investigadors i/o grups de l'entitat beneficiària, així com la localització de l'equipament en servicis generals d'esta (10%)  
c) La qualitat científica de l'investigador sol·licitant i dels investigadors que avalen la sol·licitud (35%)  
d) El grau de cofinançament acreditat per l'entitat sol·licitant i la disponibilitat d'altres fonts de finançament per al mateix equipament (5%)  
e) Interés científic, social o econòmic del projecte per a la Comunitat Valenciana (15%)  
f) Resultats de la investigació (patents, publicacions.) obtinguts amb ajudes i beques concedides per la Generalitat Valenciana amb anterioritat de l'equip o grup d'investigació (15%)  
6. Justificació de les ajudes  
Les justificacions s'hauran de presentar d'acord amb el que especifiquen les normes generals de procediment d'esta orde.